Q=1	C=0	SS=1	LS=0	PS=0	DC=0	LC=0	SD=0	BS=45	G0=82	G1=57	G2=31	DLID=ber_Latn	BODY=Kabyle Bible (NT): 2 Corinthians\nKabyle Bible: 2 Corinthians\n1:1 Nekk Bulus amceggeɛ n Sidna Ɛisa Lmasiḥ s lebɣi n Sidi Ṛebbi, akk-d gma-tneɣ Timuti, i watmaten n tejmaɛt n Sidi Ṛebbi yellan di temdint n Kurintus akk-d wid meṛṛa i gextaṛ Sidi Ṛebbi di mkul amkan n tmurt n Akaya.\n1:2 Ṛṛeḥma ț-țalwit a wen-d țțunefkent s ɣuṛ Sidi Ṛebbi Baba tneɣ akk-d Sidna Ɛisa Lmasiḥ.\n1:3 Ad ițțubarek Sidi Ṛebbi, Baba-s n Ssid-nneɣ Ɛisa Lmasiḥ yellan di yal taswiɛt d Bab n leḥnana d ṣṣbeṛ.\n1:4 Ițṣebbiṛ-aɣ di lemḥayen-nneɣ iwakken s ṣṣbeṛ i ɣ-d-ifka, a nizmir ula d nukni a nṣebbeṛ wid yellan di lemḥayen.\n1:5 Axaṭer am akken i d-țeɣlayent fell-aɣ lemḥayen ɣef ddemma n Lmasiḥ, akken daɣen i ɣ-d-ițțas ṣṣbeṛ s ɣuṛ-es.\n1:6 Nukni ma nenɛețțab di lmeḥnat, nțenɛețțab iwakken aț-țețțusebbṛem yerna aț-țețțuselkem. Ma nețțuṣebbeṛ nukni, aț-țețțuṣebbṛem ula d kunwi iwakken aț-țesɛum ṣṣbeṛ di lemḥayen i deg tețɛeddayem am nukni.\n1:7 Ihi ɣef wayen i kkun-yeɛnan nețkel, nekkes anezgum, axaṭer neẓra akken i tețțekkim di lemḥayen-nneɣ, ara tețțekkim daɣen di ṣṣbeṛ i ɣ-d ițțunefken.\n1:8 Nebɣa aț-țeẓrem ay atmaten lmeḥna i nesɛedda di tmurt n Asya; ɣlint-ed fell-aɣ lemḥayen iwumi ur nezmir, neɛteb armi nɣil a nemmet.\n1:9 Nețwali deg iman-nneɣ belli ḥekmen fell-aɣ s lmut, iwakken ur nețkal ara ɣef yiman-nneɣ lameɛna a nețkel ɣef Ṛebbi i d-iḥeggun lmegtin.\n1:10 D nețța i ɣ-d-isellken si lmut am tagi yerna nețkel belli mazal a ɣ-isellek sya ɣer zdat.\n1:11 Ula d kunwi tețɛawanem-aɣ m'ara tdeɛɛum ɣer Sidi Ṛebbi fell-aɣ. S wakka, ɣef ddemma n tẓallit n waṭas n watmaten, a ɣ-d-țțunefkent lbaṛakat s ɣuṛ Sidi Ṛebbi ; imiren aṭas ara iḥemden Sidi Ṛebbi ɣef ddemma nneɣ.\n1:12 Ațah sebba s wayes i nefṛeḥ s yiman-nneɣ yerna ulawen-nneɣ thennan : nelḥa d yemdanen meṛṛa s wul yeṣfan d neyya, abeɛda yid wen kunwi. Ayagi yusa-yaɣ-d s ɣuṛ Ṛebbi, axaṭer mačči s lɛeqliya n yemdanen i nțeddu meɛna d ṛṛeḥma n Sidi Ṛebbi i ɣ-ițwellihen.\n1:13 Ayen i wen-nura di tebṛatin- nneɣ, nenna-t-id s wul yeṣfan d neyya, ulac deg-sent lmeɛna nniḍen anagar ayen i teɣṛam d wayen i tfehmem deg-sent. Ssarameɣ aț-țfehmem ayagi akken ilaq am akken i tebdam tfehmem-t, yeɛni ass n tuɣalin n Ssid-nneɣ Ɛisa Lmasiḥ a nili d sebba n lfeṛḥ-nwen, kunwi aț-țilim d sebba n lfeṛḥ-nneɣ.\n1:15 Imi tḥeqqeqeɣ belli akka i gella lḥal, ssarmeɣ a n-ɛeddiɣ di tazwara ɣuṛ-wen iwakken aț-țfeṛḥem snat n tikkal.\n1:16 Qesdeɣ ad ɛeddiɣ fell-awen m'ara ṛuḥeɣ ɣer tmurt n Masidunya, syinna a d-uɣaleɣ ɣuṛ-wen iwakken a yi-tɛiwnem ad kemmleɣ abrid-iw ɣer tmurt n Yahuda.\n1:17 Mi qesdeɣ ad xedmeɣ annect-agi, eɛni ur xemmemeɣ ara ? Neɣ m'ara qesdeɣ ad xedmeɣ kra, ma nniɣ-ed anɛam neɣ ala uɣaleɣ beddleɣ ṛṛay, eɛni d lebɣi-inu i țnadiɣ ?\n1:18 Ṛebbi yeẓra belli ayen i wen-d-neqqaṛ mačči d anɛam akk-d ala ɣef yiwet n tikkelt ;\n1:19 axaṭer Ɛisa Lmasiḥ Mmi-s n Ṛebbi i nbecceṛ gar-awen nekk d watmaten Silwan akk-d Timuti, ur d-yusi ara iwakken ad yili d anɛam akk-d ala, meɛna anagar anɛam i gellan deg-s.\n1:20 Axaṭer yis i d-iqqaṛ Sidi Ṛebbi anɛam i wayen meṛṛa i gewɛed. Ihi s yisem n Ɛisa Lmasiḥ i d-neqqaṛ daɣen amin i Sidi Ṛebbi iwakken a t-neḥmed a t-ncekkeṛ.\n1:21 D Sidi Ṛebbi s yiman-is i ɣ isǧehden yid-wen di tikli-nneɣ akk-d Lmasiḥ, d nețța i ɣ-ixtaṛen.\n1:22 Yessers fell-aɣ ṭṭabeɛ-ines yerna yefka-yaɣ-d deg ulawen-nneɣ Ṛṛuḥ-is iqedsen yellan d aɛeṛbun n lbaṛakat i ɣ-iwɛed.\n1:23 Atan Sidi Ṛebbi yeẓra belli ț-țideț i d-qqaṛeɣ : mi qesdeɣ ur țțuɣaleɣ ara ɣer temdint n Kurintus, d aḥader i bɣiɣ a kkun-ḥadreɣ.\n1:24 Ur nețnadi ara a wen-d-nesken ayen s wayes ara tamnem axaṭer neẓra tǧehdem di liman, lameɛna nebɣa a nexdem yid-wen iwakken a ndukkel di lfeṛḥ.\n2:1 Ihi qesdeɣ ur n-țuɣaleɣ ara ɣuṛ wen, imi ur bɣiɣ ara a kkun sḥezneɣ daɣen.\n2:2 Axaṭer ma sḥezneɣ kkun, anwa ara yi-isfeṛḥen ma yella mačči d kunwi ?\n2:3 Uggadeɣ a yi-isḥeznen kra seg wid i glaq a yi-isfeṛḥen, daymi i wen-d-zzewreɣ tabṛaț-nni, axaṭer ẓriɣ ma yella feṛḥeɣ aț-țfeṛḥem ula d kunwi.\n2:4 Uriɣ-awen tabṛaț-nni s imeṭṭawen d leḥzen ameqqran akk-d wul yetqelqen, mačči iwakken aț țḥeznem lameɛna iwakken aț-țeẓrem acḥal i kkun-ḥemmleɣ.\n2:5 Ma yella gar-awen win yellan d sebba n leḥzen, mačči d nekk i gesseḥzen lameɛna d kunwi meṛṛa i gesseḥzen, yeɛni bɣiɣ a d-iniɣ amur ameqqran deg-wen.\n2:6 Amdan-agi tlumm-it meṛṛa tejmaɛt, beṛka-t !\n2:7 Tura, ilaq-awen kan a s-tsamḥem yerna a t-tesǧehdem, neɣ m'ulac a d iɣli fell-as leḥzen d ameqqran ara t-isfeclen.\n2:8 Ihi a kkun-nhuɣ a s-d-beggnem belli tḥemmlem-t.\n2:9 Uriɣ-awen ayagi iwakken ad ẓreɣ ma tețțaɣem awal di kullec.\n2:10 Win iwumi ara tsamḥem, a s-samḥeɣ ula d nekk ; ma yella wayen i ɣef ara samḥeɣ i yiwen, ɣef ddemma-nwen i s-sumḥeɣ zdat Lmasiḥ ;\n2:11 s wakka ur nețțaǧa ara Cciṭan a ɣ-iɣleb, axaṭer nessen lmeqṣud-is.\n2:12 Mi wwḍeɣ ɣer temdint n Truwas iwakken ad beccṛeɣ lexbaṛ n lxiṛ n Lmasiḥ, Sidi Ṛebbi yeldi-yi-d tiwwura iwakken ad beccṛeɣ.\n2:13 Lameɛna ur yethenna ara wul-iw imi ur ufiɣ ara dinna gma-tneɣ Tit ; daymi ǧǧiɣ atmaten n temdint n Truwas, imiren ṛuḥeɣ ɣer tmurt n Masidunya.\n2:14 A neḥmed Sidi Ṛebbi a t-ncekkeṛ imi s Lmasiḥ i nɣelleb kullec yerna yerra-yaɣ d iqeddacen-is iwakken a nbecceṛ Lmasiḥ di mkul amkan am rriḥa taẓiḍant.\n2:15 ?er Sidi Ṛebbi, d nukni i d rriḥa taẓiḍant n Lmasiḥ ger wid ițwasellken yellan deg webrid n Sidna Ɛisa akk-d wid iḍaɛen.\n2:16 I wid iḍaɛen, d ṛṛiḥa n lmut i d-ițțaken lmut ; i wid yellan deg webrid n leslak, d rriḥa n tudert i d ițțaken tudert. Anwa ihi i gzemren ad ixdem ccɣel am wagi ?\n2:17 Nukni ur nețḥerrif ara awal n Sidi Ṛebbi iwakken a netjaṛ yis am akken xeddmen waṭas n yemdanen, lameɛna zdat Sidi Ṛebbi, ț-țideț i d-neqqaṛ mi nețbecciṛ lexbaṛ n lxiṛ n Lmasiḥ i ɣ-d-yekkan s ɣuṛ Sidi Ṛebbi.\n3:1 D acekkeṛ i nebɣa a d-ncekkeṛ iman-nneɣ mi d-nenna imeslayen agi ? Eɛni neḥwaǧ ula d nukni a wen-nawi tibṛatin n lewṣaya neɣ a tent-id-nawi s ɣuṛ-wen am akken xeddmen kra n yemdanen ?\n3:2 Tabṛaț-nneɣ, d kunwi s yiman nwen ; ț-țabṛaț yuran deg ulawen nneɣ, tețwassen yerna ɣṛan-ț akk yemdanen.\n3:3 Iban belli tabṛaț-agi yura-ț Lmasiḥ s yiman-is mi wen-d nbecceṛ lexbaṛ n lxiṛ ; mačči s lmidad i ț-yura lameɛna s Ṛṛuḥ n Ṛebbi yeddren, mačči ɣef teblaḍin n wezṛu i ț-ijerred lameɛna deg ulawen-nwen.\n3:4 Lețkal-agi i nesɛa deg wayen i d-nenna, yekka-d s ɣuṛ Sidi Ṛebbi, s Lmasiḥ.\n3:5 Ur nezmir ara a d-nini belli d nukni i gxeddmen ccɣel-agi s tezmert-nneɣ lameɛna d Sidi Ṛebbi i ɣ-d-ițțaken tazmert deg wayen akk i nxeddem.\n3:6 D nețța i ɣ-d-ifkan tazmert s wayes i nuɣal d iqeddacen n leɛqed ajdid . Leɛqed-agi ur d-yekki ara seg wayen yuran di ccariɛa lameɛna s ɣuṛ Ṛṛuḥ iqedsen. Axaṭer ccariɛa tețțawi ɣer lmut, ma d Ṛṛuḥ iqedsen yețțak-ed tudert.\n3:7 Ccariɛa yețwajerden ɣef teblaḍin n wezṛu tesban-ed tamanegt n Sidi Ṛebbi deg udem n Sidna Musa, yețfeǧǧiǧ wudem-is almi ur zmiren ara wat Isṛail ad muqlen ɣuṛ-es ; ɣas akken, afeǧǧeǧ-nni ur ițdum ara.\n3:8 Ma yella ccariɛa i gețțawin ɣer lmut tban-ed s lɛaḍima am tin, acḥal ihi ara tili meqqṛet tmanegt i d-yewwi Ṛṛuḥ iqedsen i d-ițakken tudert !\n3:9 Ma yella leqdic ɣef ccariɛa yețțawin ɣer lmut yesɛa ccan, acḥal meqqeṛ akteṛ ccan n leqdic ɣef Ṛṛuḥ iqedsen i gețțarran imdanen d iḥeqqiyen.\n3:10 Nezmer a d-nini : anda ara d tban tmanegt icceɛceɛen zik-nni zdat tin n tura ? Tuɣal d ulac !\n3:11 Ma yella ayen ur nețdum ara yesɛa ccan, acḥal ihi i t-yugar di ccan wayen yețdumun.\n3:12 ?ef ddemma n wusirem-agi, i nesɛa lețkal d ameqqran ;\n3:13 nukni ur nelli ara am Sidna Musa yețɣummun udem-is iwakken ur țwalin ara wat Isṛail lɛaḍima-nni ur nețdum ara.\n3:14 Ar ass-a qquṛen iqeṛṛay-nsen, gguman ad fehmen ; imi leḥjab-nni ur yekkis ara m'ara d-ɣṛen di tira iqedsen n leɛqed aqdim, axaṭer leḥdjab-agi itekkes anagar s Ɛisa Lmasiḥ.\n3:15 Ar ass-a, leḥjab-agi ițɣummu ulawen-nsen m'ara qqaṛen ccariɛa n Musa ;\n3:16 meɛna m'ara d-yuɣal wul n wemdan ɣer Sidi Ṛebbi, leḥjab-nni itekkes ;\n3:17 axaṭer Ṛṛuḥ iqedsen, d Ṛṛuḥ n Sidi Ṛebbi. Anda yella Ṛṛuḥ n Sidi Ṛebbi, tella tlelli.\n3:18 Nukni ur nesɛi ara leḥjab ɣef wudmawen-nneɣ, tamanegt n Sidi Ṛebbi tețban-ed deg-nneɣ am akken di lemri, Sidi Ṛebbi yețbeddil-aɣ dayem iwakken a necbu ɣuṛ-es s tmanegt yețnernin.\n4:1 Ihi, ur ilaq ara a nefcel imi s Ṛṛeḥma n Sidi Ṛebbi i ɣ-d ițțunefk leqdic-agi ɣef Lmasiḥ.\n4:2 Ur neqbil ara ayen yellan d lɛib d wayen yețwaxedmen s tuffra, ur nteddu s tḥila, ur nețḥerrif awal n Ṛebbi. Meɛna nețbeggin-ed awal n Sidi Ṛebbi s tideț, iwakken imdanen meṛṛa ad slen i wawal n Ṛebbi, a t-fehmen akken yella.\n4:3 Ma mazal lexbaṛ n lxiṛ i wen nbecceṛ ur ițwafhem ara, lmeɛna-ines tețwaffer kan ɣef wid iḍaɛen,\n4:4 ur numin ara s Ṛebbi ; axaṭer Cciṭan yerran iman is d ṛebbi n ddunit-agi , yesderɣel ixemmimen nsen, daymi ur walan ara tafat yellan di lexbaṛ n lxiṛ yeɛnan tamanegt n Lmasiḥ, nețța yellan d ṣṣifa n Sidi Ṛebbi.\n4:5 Axaṭer mačči ɣef yiman-nneɣ i nețbecciṛ, lameɛna nețbecciṛ ɣef Ɛisa Lmasiḥ Ssid-nneɣ ; ma d nukni, nuɣal d iqeddacen-nwen ɣef ddemma n Sidna Ɛisa.\n4:6 Ṛebbi i d-yennan : Tafat aț-țecceɛceɛ di ṭṭlam, d nețța daɣen i d-ifkan tafat tfeǧǧeǧ deg ulawen-nneɣ iwakken a ɣ-d ibeggen tamanegt-is yețfeǧǧiǧen ɣef wudem n Lmasiḥ.\n4:7 Nukni yețțawin deg iman-nneɣ agerruj-agi, necba ticmuxin n wakal, iwakken tazmert-agi tameqqrant a d-tban belli tusa-d s ɣuṛ Sidi Ṛebbi mačči s ɣuṛ-nneɣ.\n4:8 Nețwaḥṛes si mkul tama meɛna ur nefcil ara ; nella di teswiɛt n ṭṭiq meɛna ur neɣli ara ;\n4:9 nețwaqheṛ meɛna Sidi Ṛebbi ur aɣ-yeǧǧi ara ; nețwarkeḍ meɛna ur aɣ-nɣin ara.\n4:10 Nețțawi daymen di lǧețțat-nneɣ lmut n Sidna Ɛisa iwakken a d-tban daɣen deg-nneɣ tudert-is.\n4:11 Nukni yeddren, nețqabal daymen lmut ɣef ddemma n Sidna Ɛisa, iwakken a d-tban tudert n Sidna Ɛisa di lǧețțat nneɣ ifennun.\n4:12 S wakka lmut txeddem deg-nneɣ, ma ț-țudert txeddem deg-wen.\n4:13 Am akken yura di tira iqedsen : umneɣ, daymi i d-hedṛeɣ ; nukni daɣen nesɛa liman-agi, daymi i d nheddeṛ.\n4:14 Axaṭer neẓra belli Sidi Ṛebbi i d-isseḥyan Sidna Ɛisa si ger lmegtin, a ɣ-d-isseḥyu ula d nukni akk-d Sidna Ɛisa, iwakken a ɣ issemlil yid-wen m'ara nuɣal ɣuṛ-es.\n4:15 Ayen akk ideṛṛun yid-nneɣ, ideṛṛu ɣef ddemma-nwen, iwakken ṛṛeḥma n Sidi Ṛebbi aț-țaweḍ ɣer waṭas n yemdanen ; s wakka aṭas ara iketṛen di leḥmada n Sidi Ṛebbi, a t-cekkṛen ɣef tmanegt-is.\n4:16 Daymi ur ilaq ara a nefcel ; axaṭer ɣas akken lǧețța-nneɣ tfennu seg wass ɣer wayeḍ, ṛṛuḥ yellan deg-nneɣ yețnerni seg wass ɣer wayeḍ.\n4:17 Leɛtab-agi i nesɛedday tura xfif yerna ur ițdum ara ; ițheggi-yaɣ-ed tamanegt tameqqrant ur nfennu.\n4:18 Axaṭer nukni ur nețnadi ara ɣef wayen țwalint wallen, lameɛna nețnadi ɣef leḥwayeǧ ur țwalint ara ; axaṭer leḥwayeǧ i țwalint wallen fennunt, ma d ayen ur țwalint ara, yețdumu i dayem.\n5:1 Lǧețțat i nesɛa di ddunit-agi am iqiḍunen ara yefnun, meɛna neẓra belli Sidi Ṛebbi ihegga-yaɣ deg igenwan tinezduɣin n dayem, mačči d ayen yexdem ufus n wemdan, meɛna d ayen yexdem nețța s yiman-is.\n5:2 Aql-aɣ nenɛețțab zdaxel uqiḍun agi, nețṛaǧu s lḥir melmi ara naweḍ ɣer tnezduɣin n dayem yellan deg igenwan ;\n5:3 lameɛna ilaq a nili nhegga iman-nneɣ di ddunit-agi, mačči alamma tusa-d lmut a ɣ-tawi.\n5:4 Skud mazal-aɣ deg uqiḍun n ddunit-agi, yeɛni lǧețțat-nneɣ, nețnazaɛ am akken nbub taɛekkumt ẓẓayen ; mačči d lmut i nebɣa a nemmet, lameɛna nessaram a nels lǧețța n igenwan iwakken ad yețwakkes seg-neɣ wayen ifennun.\n5:5 D Sidi Ṛebbi i ɣ-iheggan ɣer tudert-agi, ifka-yaɣ-d Ṛṛuḥ iqedsen d aɛeṛbun n lbaṛakat ara ɣ-d ițțunefken.\n5:6 S wakka nesɛa daymen lețkal deg wulawen-nneɣ. Neẓra belli skud mazal-aɣ di lǧețța n ddunit-agi, aql-aɣ mazal nebɛed ɣef Sidi Ṛebbi ;\n5:7 axaṭer tura aql-aɣ nțeddu s liman, werɛad nwala s wallen.\n5:8 S tideț nesɛa lețkal deg wulawen nneɣ, lameɛna a wi-yufan a neffeɣ si ddunit-agi iwakken a nili ɣer tama n Sidi Ṛebbi.\n5:9 Ama nella di ddunit-agi ama neffeɣ seg-s, nețnadi kan a neɛǧeb i Sidi Ṛebbi.\n5:10 Axaṭer a nɛeddi meṛṛa di ccṛeɛ n Lmasiḥ, iwakken mkul yiwen ad ițțuḥaseb ɣef lxiṛ neɣ cceṛ i gexdem asmi yella di ddunit.\n5:11 Neẓra d acu i d lmeɛna n tugdi n Sidi Ṛebbi, daymi i nețnadi a d nehdu wiyaḍ. Sidi Ṛebbi yessen ulawen-nneɣ akken ilaq, ssarameɣ ula d kunwi tessnem-aɣ, teẓram ayen yellan deg ulawen-nneɣ.\n5:12 Mačči d zzux i nebɣa a nzux s yiman-nneɣ ɣuṛ-wen, nebɣa kan a nili d sebba n lfeṛḥ-nwen. S wakka aț-țissinem amek ara terrem awal i wid ixedmen ccan i wayen i d ițbanen s ufella kan, mačči i wayen yellan deg wulawen.\n5:13 Ma yella llant teswiɛin i deg nɛedda tilas deg uselmed-nneɣ, nɛedda tilas iwakken a d-tban tmanegt n Sidi Ṛebbi ; m'ara netɛqqel, i nnfeɛ-nwen i netɛeqqel.\n5:14 Nețwaḥṛes s leḥmala n Lmasiḥ yeččuṛen ulawen-nneɣ, axaṭer neẓra imi yemmut yiwen wemdan ɣef yemdanen meṛṛa, ihi mmuten meṛṛa.\n5:15 Yemmut ɣef medden meṛṛa, iwakken wid yeddren ur țɛicin ara i yiman nsen, lameɛna ad ɛicen i win yemmuten yerna yeḥya-d ɣef ddemma-nsen.\n5:16 Sya d asawen ur nețwali yiwen s lɛeqliya n yemdanen ; ɣas akken zik-nni uqbel a namen nella nețwali Lmasiḥ s lɛeqliya n yemdanen, tura mačči akenni i t-nețwali.\n5:17 Ihi win iteddun deg webrid n Lmasiḥ, iɛawed ed talalit, yuɣal d amdan ajdid : ayen yellan d aqdim iɛedda, kullec yuɣal d ajdid.\n5:18 Ayagi meṛṛa yekka-d s ɣuṛ Sidi Ṛebbi i gessemṣalaḥen imdanen yid-es s Lmasiḥ, yerna iweṣṣa-yaɣ-ed a nbecceṛ amṣaleḥ-agi i yemdanen meṛṛa n ddunit,\n5:19 axaṭer s Lmasiḥ i gessemṣaleḥ Sidi Ṛebbi imdanen yid-es mbla ma imuqel ɣer ddnubat-nsen yerna iweṣṣa-yaɣ a nbecceṛ amṣaleḥ-agi.\n5:20 Ihi nukni d imceggɛen n Lmasiḥ, am akken d Ṛebbi s yiman-is i wen-d-issawalen yis nneɣ : Nețḥellil-ikkun s yisem n Lmasiḥ aț-țemṣalaḥem akk-d Ṛebbi.\n5:21 Win akken yellan d azedgan leɛmeṛ yednib, Sidi Ṛebbi yeḥkem fell-as deg umkan-nneɣ am akken d amednub i gella iwakken s tikli-nneɣ akk-d Lmasiḥ, a nili d iḥeqqiyen zdat Sidi Ṛebbi.\n6:1 Imi d iqeddacen n Sidi Ṛebbi i nella, bɣiɣ a kkun-nenhu ur tețḍeggiɛem ara ṛṛeḥma i wen-d ițțunefken s ɣuṛ-es.\n6:2 Axaṭer Sidi Ṛebbi yenna-d : Di lweqt ilaqen, qebleɣ-ed taẓallit-ik, di lweqt n leslak, sellkeɣ-k. Ihi tura, atan yewweḍ-ed lweqt ilaqen, yewweḍ-ed wass n leslak.\n6:3 Di yal lḥaǧa, ur nebɣi ara a nili d ugur ula i yiwen deg-wen iwakken ur d-tețțekksem ara kra n diri di lxedma-nneɣ,\n6:4 meɛna nețbeggin-ed belli d iqeddacen n Sidi Ṛebbi i nella deg wayen akk nxeddem : nṣebbeṛ i teswiɛin n ceddat, i lḥif, i tugdi,\n6:5 i tiytiwin ; neṣbeṛ mi nella di leḥbus, di teswiɛin n ccwal, leɛtab, aɛawez akk-d laẓ ;\n6:6 nedda s wul yeṣfan, s tmusni, s ṣṣbeṛ, s leḥnana, s Ṛṛuḥ iqedsen, s leḥmala n ṣṣeḥ,\n6:7 s wawal n tideț, s tezmert n Sidi Ṛebbi, s leslaḥ n lḥeqq s wayes nețnaɣ yerna nețdafaɛ ɣef yiman-nneɣ ;\n6:8 ama di teswiɛin n ccan neɣ n lɛaṛ, ama mi heddṛen fell-aɣ medden s lxiṛ neɣ s cceṛ. Nețwaḥseb d ikeddaben ɣas akken ț-țideț i d neqqaṛ,\n6:9 nețwankeṛ, ɣas akken nețwassen ɣer yemdanen meṛṛa ; ḥesben-aɣ nemmut, nukni nedder ; țqehhiṛen-aɣ lameɛna ur nemmut ara ;\n6:10 sseɣlayen-d fell-aɣ leḥzen, lameɛna nețțili daymen di lfeṛḥ. ?esben-aɣ d igellilen, lameɛna nesserbaḥ aṭas n yemdanen, ɣilen ur nesɛi acemma, lameɛna nukni ur aɣ-ixuṣṣ ula d kra.\n6:11 Ay imezdaɣ n temdint n Kurintus, nemmeslay-awen-d, neldi-yawen mliḥ ulawen-nneɣ,\n6:12 ur ten-neɣliq ara ɣuṛ wen, d kunwi i gɣelqen ulawen-nwen ɣuṛ-nneɣ.\n6:13 ?meslayeɣ-awen-d am akken d arraw-iw i tellam : xedmet am nukni, swesɛet ulawen-nwen ula d kunwi !\n6:14 Ur cerrket ara d wid ur nețțamen ara s Sidi Ṛebbi iwakken aț-țxedmem am nutni. Eɛni lḥeqq d lbaṭel, zemren ad cerken ? Tafat akk-d ṭṭlam, zemren ad ddukklen ?\n6:15 Amek ! Yezmer Lmasiḥ ad imsefham akk-d Cciṭan ? Acu n tdukli yellan ger win yețțamnen s Ṛebbi d win ur nețțamen ara ?\n6:16 D acu icerken lǧameɛ iqedsen n Sidi Ṛebbi akk-d lmeṣnuɛat ? Axaṭer d nukni i d lǧameɛ iqedsen n Ṛebbi yeddren. Sidi Ṛebbi yenna-t-id di tira iqedsen : Ad zedɣeɣ yerna ad lḥuɣ gar-asen, A d iliɣ d Illu-nsen, ad ilin d agdud iw\n6:17 ?ef wannect-agi i d-yenna Sidi Ṛebbi : Mfaṛaqet d yemdanen-agi, beɛdet fell-asen ; ur țnalet ara ayen iḥeṛmen, nekk ad sṭerḥbeɣ yis-wen ;\n6:18 ad iliɣ d baba-twen, kunwi aț-țilim d arraw-iw, d yess-i ; akka i d-yenna Ṛebbi Bab n tezmert.\n7:1 A wid eɛzizen, imi i ɣ-d țțunefkent lemɛahdat-agi, ilaq a nessizdeg iman-nneɣ seg wayen akk issenǧasen lǧețța-nneɣ akk-d wulawen-nneɣ iwakken a nkemmel tezdeg n tikli-nneɣ akk-d Sidi Ṛebbi, s ṭṭaɛa d wannuz.\n7:2 Qeblet-aɣ deg wulawen-nwen ! Ur neḍlim yiwen, ur nexdim cceṛ ula i yiwen, ur nečči lḥeqq n yiwen.\n7:3 Ur d-nniɣ ara annect-agi iwakken a kkun-sḍelmeɣ ; axaṭer nniɣ-awen t-id yakan : ama nedder ama newweḍ ɣer lmut, tellam deg wulawen-nneɣ .\n7:4 Lețkal-iw fell-awen meqqeṛ, țzuxxuɣ aṭas yis-wen ; yethedden wul-iw yerna yeččuṛ d lfeṛḥ ɣas akken nesɛedda aṭas n leɛtab.\n7:5 Seg wasmi i d-nekcem tamurt n Masidunya ur nesteɛfa, nețwaḥṛes si mkul tama : ccwal di beṛṛa, tugdi deg ulawen-nneɣ.\n7:6 Lameɛna Sidi Ṛebbi yețṣebbiṛen wid yețwaḥeqṛen, iṣebbeṛ aɣ s gma-tneɣ Titus mi d-yewweḍ.\n7:7 Mačči kan mi d-yewweḍ gma tneɣ Titus i nețțuṣebbeṛ, lameɛna nețțuṣebbeṛ daɣen s ṣṣbeṛ i d-yewwi s ɣuṛ-wen. Yeḥka-yaɣ-d acḥal tețmennim a yi-teẓrem, acḥal tḥeznem d wamek tebɣam a yi-tɛiwnem seg ul. ?ef wayagi i gzad lfeṛḥ-iw.\n7:8 ?riɣ belli sḥezneɣ-kkun s tebṛaț iw tamezwarut, lameɛna ur ndimeɣ ara ; ɣas akken ndemmeɣ, ndemmeɣ kan mi ẓriɣ sḥezneɣ-kkun kra n lweqt.\n7:9 Tura aql-i feṛḥeɣ, mačči imi i kkun-sḥezneɣ, meɛna imi s leḥzen-agi tettubem yerna tbeddlem tikli. Axaṭer leḥzen-nni i d-yeɣlin fell awen yusa-d s ɣuṛ Sidi Ṛebbi, s wakka ur d-yekki wacemma n diri s ɣuṛ-nneɣ.\n7:10 Leḥzen i d-itekken s ɣuṛ Sidi Ṛebbi ițbeddil tikli n wemdan, yețțawi ɣer leslak yerna ur nțendemmay ara deg-s ; ma d leḥzen i d-itekken si ddunit, yețțawi ɣer lmut.\n7:11 Leḥzen-agi-nwen yeɛǧeb aṭas Sidi Ṛebbi, walit acḥal i gexdem deg-wen : acḥal i tenneḥcamem d wamek i tḍelbem ssmaḥ ! Acḥal tendemmem, tekcem-ikkun tugdi n Sidi Ṛebbi ; acḥal tcedham a yi teẓrem yerna tebɣam a yi tɛiwnem ; amek daɣen tɛuqbem wid ixeddmen cceṛ ! Deg wayagi meṛṛa tesbeggnem-d belli teṣfam di taluft-agi.\n7:12 Ihi ma uriɣ-awen-d, mačči ɣef ddemma n win iḍelmen neɣ win yețwaḍelmen, lameɛna iwakken a d-iban gar-awen zdat Sidi Ṛebbi, acḥal meqqeṛ leḥmala-nwen ɣuṛ-nneɣ.\n7:13 ?ef wannect-agi i theddnen wulawen-nneɣ. Sennig ṣṣbeṛ-agi, lfeṛḥ-nneɣ yennerna mi nwala acḥal yefṛeḥ yis-wen gma-tneɣ Titus, axaṭer tekksem-as anezgum.\n7:14 ?ideț zuxxeɣ yis-wen zdat-es, lameɛna ur nneḥcameɣ ara, axaṭer anagar tideț i wen-d-nheddeṛ yal ass imi ayen akken s wayes nzuxx yis-wen zdat gma-tneɣ Titus, iban-ed belli ț-țideț ;\n7:15 lemḥibba-s ɣuṛ-wen tețnerni mkul m'ara d-immekti amek i tesṭerḥbem yis s leqdeṛ d wannuz.\n7:16 Feṛḥeɣ imi zemreɣ ad țekleɣ fell-awen di kullec.\n8:1 Nebɣa a kkun-nesseɛlem ay atmaten ɣef wayen yeɛnan ṛṛeḥma i d-yefka Sidi Ṛebbi i tejmuyaɛ n imasiḥiyen yellan di tmurt n Masidunya ;\n8:2 țwajeṛben s waṭas n lmeḥnat, lameɛna lfeṛḥ-nsen yețnerni. ?as akken d igellilen i llan yerna xuṣṣen aṭas, seddqen mbla cceḥḥa ;\n8:3 fkan-d ayen iwumi zemren ; aql-iyi d inigi, zemreɣ a d-iniɣ fkan-d nnig n tezmert-nsen yerna xedmen ayagi s lebɣi-nsen.\n8:4 Ssutren-aɣ-d s uḥellel iwakken a sen-nexdem lemziya a d-fken ula d nutni amur-nsen n ssadaqa-agi i njemmeɛ iwakken a ț-țnawi i watmaten n tmurt n Yahuda yellan di lexṣas.\n8:5 Zwaren deg iman-nsen mi fkan tudert-nsen i Ṛebbi, imiren s lebɣi n Sidi Ṛebbi, rnan qeddcen fell-aɣ seg ul ; ayagi sennig wayen nessaram !\n8:6 S wakka ihi, nweṣṣa gma-tneɣ Titus ad ikemmel lxedma-nni i gebda ɣuṛ-wen ɣef wayen yeɛnan ssadaqa agi.\n8:7 Am akken i tẓewṛem di kullec, ama di liman neɣ deg wawal, ama di tmusni neɣ di lemḥibba i tesɛam ɣuṛ-nneɣ, ẓewṛet daɣen di temsalt yeɛnan ssadaqa.\n8:8 Mačči d lameṛ i bɣiɣ a wen-d fkeɣ ; ḥkiɣ-awen amek i zewṛen wiyaḍ, iwakken a kkun-jeṛṛbeɣ ma tesɛam leḥmala n tideț neɣ ala.\n8:9 Tessnem ṛṛeḥma n Ssid-nneɣ Ɛisa Lmasiḥ yellan d Bab n lerbaḥ n ddunit meṛṛa, yuɣal d igellil ɣef ddemma-nwen iwakken a kkun isserbeḥ s tigellelt-ines.\n8:10 A wen-d-fkeɣ ṛṛay-iw deg wayagi axaṭer d ayen i wen-ilhan : aseggas iɛeddan, d kunwi i d imezwura i gebɣan aț-țɛiwnem atmaten n tmurt n Yahuda yellan di lexṣaṣ, d kunwi daɣen i d imezwura i gebdan tjemmɛem-d ssadaqa-agi ;\n8:11 ihi tura kemmlet ccɣel-agi i tebdam, s wayen iwumi tzemrem ; am akken i t-tebdam seg ul, kemmlet-eț s wul.\n8:12 Sidi Ṛebbi iqebbel ssadaqa-nneɣ, lameɛna s wakken tella tezmert-nneɣ, mačči sennig wayen nezmer.\n8:13 Ur nebɣi ara a d-nini xlut ixxamen-nwen iwakken aț-țɛiwnem wiyaḍ, lameɛna iwakken aț-țemɛadalem ;\n8:14 ayen tesɛam d zzyada ad yenfeɛ wid ixuṣṣen tura, iwakken asm'ara txuṣṣem kunwi, a kkun-ɛiwnen s wayen sɛan d zzyada ; s wakka ihi aț-țemɛadalem,\n8:15 akken yura di tira iqedsen : Win yesɛan aṭas ur yesɛi ara zzyada, ma d win yesɛan cwiṭ ur t-ixuṣṣ kra .\n8:16 A neḥmed Sidi Ṛebbi ɣef gma tneɣ Titus imi yețḥebbiṛ fell-awen am nukni.\n8:17 Yeqbel mi t-in-nceggeɛ, yerna uqbel a s-nini yella iqsed a n-iruḥ ɣuṛ wen s lfeṛḥ d ameqqran.\n8:18 A nceggeɛ yid-es yiwen seg watmaten-nneɣ i cekkṛent akk tejmuyaɛ n watmaten ɣef lxedma-ines deg ubecceṛ n lexbaṛ n lxiṛ ;\n8:19 ur yețwaxtaṛ ara kan d aṛfiq, lameɛna ț-țijmuyaɛ n watmaten i t-ixtaṛen iwakken a ɣ-iɛiwen di ccɣel agi yeɛnan ssadaqa ɣef ddemma n tmanegt n Sidi Ṛebbi, s wakka daɣen a d-nbeggen acḥal nebɣa a nɛiwen wiyaḍ.\n8:20 Nețḥadar iman-nneɣ iwakken ur heddṛen ara fell-aɣ lɣaci ɣef wayen yeɛnan aḍebbeṛ i nețḍebbiṛ di ssadaqa agi, axaṭer aṭas n yedrimen i d nejmeɛ ;\n8:21 nețqellib ayen yelhan ama zdat Sidi Ṛebbi ama zdat yemdanen.\n8:22 Nceggeɛ yid-sen gma-tneɣ agi i njeṛṛeb acḥal d abrid di yal taswiɛt, nwala amek yebɣa ad iqdec seg ul ; tikkelt-agi ẓẓwaṛa-ines di leqdic ɣef Sidi Ṛebbi tban-ed akteṛ, axaṭer yețkel fell-awen.\n8:23 ?ef wayen yeɛnan gma-tneɣ Titus, d arfiq-iw yerna ixeddem yid-i ɣef ddemma-nwen, ma d atmaten nniḍen, d imceggɛen n tejmuyaɛ n watmaten ; qeddcen iwakken a d tban tmanegt n Lmasiḥ.\n8:24 Sbeggnet-ed ihi belli tḥemmlem ten s tideț iwakken tijmuyaɛ n watmaten ad ẓrent belli nesɛa lḥeqq imi nețzuxxu yis-wen.\n9:1 ?ef wayen yeɛnan lemɛawna n watmaten, fiḥel ma uriɣ awen-d.\n9:2 ?riɣ acḥal tebɣam aț țqedcem, daymi i țzuxxuɣ yis-wen zdat n tejmuyaɛ n Masidunya qqaṛeɣ asen : atmaten n tmurt n Akaya heggan iman-nsen ad ɛiwnen seg useggas iɛeddan. ?ẓwaṛa-nwen di leqdic tessaki aṭas deg-sen.\n9:3 Ceggɛeɣ atmaten-agi iwakken ad iban belli ț-țideț, tuklalem a nzux yis-wen yerna theggam iman-nwen am akken i t-id-nniɣ.\n9:4 Ma yella ddan yid-i kra seg watmaten n Masidunya ilaq a kkun-in-afen theggam iman nwen iwakken zzux-nni i țzuxxuɣ yis wen ur iyi-țțuɣal ara d lḥecma, bɣiɣ a d-iniɣ d lḥecma nwen kunwi !\n9:5 ?ef ddemma n wannect-agi i wen-ceggɛeɣ kra seg watmaten a n-zwiren ɣuṛ-wen iwakken a d jemɛen ssadaqa-nni i ɣ-tweɛdem. S wakka m'ara n-awḍeɣ ad afeɣ theggam kullec yerna a d-iban belli ayen i tseddqem tefkam-t-id seg ul, ur kkun-iḥettem yiwen.\n9:6 Ilaq aț-țeẓrem belli win i gzerɛen cwiṭ a d-imger cwiṭ ; ma d win izerɛen aṭas, a d-imger aṭas.\n9:7 Mkul yiwen ilaq ad iseddeq akken yenwa deg ul-is, mačči s uḥettem neɣ s nndama axaṭer Sidi Ṛebbi iḥemmel win ițseddiqen s lfeṛḥ.\n9:8 Sidi Ṛebbi yesɛa tazmert a kkun id yeṛzeq s lbaṛakat n mkul ṣṣenf, ur kkun-ițxaṣṣa wacemma deg wayen akk teḥwaǧem yerna aț-țesɛum s zzyada iwakken aț-țizmirem aț-țseddqem.\n9:9 Axaṭer yura di tira iqedsen : Yețțak-ed lbaṛakat-is mbla cceḥḥa, irẓeq-ed imeɣban, ṛ ṛeḥma-ines tețdumu i dayem .\n9:10 Win i d-yețțaken i ufellaḥ zzerriɛa akk-d weɣṛum ara yečč , a wen-d-yefk ula i kunwi s lketṛa yerna ad issefti lbaṛakat n wayen tețseddiqem .\n9:11 Sidi Ṛebbi ad issefti leṛzaq-nwen, s wakka aț-țizmirem aț-țseddqem mbla cceḥḥa ; imiren aṭas ara iḥemden Sidi Ṛebbi a t-cekkṛen ɣef wayen i sen-tseddqem.\n9:12 Axaṭer ssadaqa-agi, ur tețțili ara kan d lemɛawna i watmaten, lameɛna iwakken a d-ilin daɣen waṭas n yemdanen ara iḥemden Sidi Ṛebbi.\n9:13 Imi i d-tbeggnem belli tqeddcem ɣef lexbaṛ n lxiṛ n Lmasiḥ yerna tfeṛṛqem ayen akk tesɛam akk-d watmaten nniḍen, țḥemmiden Sidi Ṛebbi țcekkiṛen-t ɣef liman d ṭṭaɛa nwen.\n9:14 Deɛɛun ɣer Sidi Ṛebbi fell-awen ɣef ddemma n ṛṛeḥma tameqqrant i wen-ițțunefken s ɣuṛ-es, axaṭer ḥemmlen-kkun.\n9:15 Ad ițțubarek Sidi Ṛebbi ɣef ṛṛeḥma-ines ur nesɛi lemtel !\n10:1 Nekk Bulus i ɣef qqaṛen țsetḥiɣ m'ara iliɣ zdat-wen meɛna m'ara beɛdeɣ fell-awen weɛṛeɣ ɣuṛ-wen, bɣiɣ a kkun-nhuɣ s leḥnana d ṛṛeḥma n Lmasiḥ.\n10:2 Di leɛnaya-nwen, ur iyi-ḥeṛṛset ara ad iwɛiṛeɣ m'ara iliɣ yid-wen ! Axaṭer lewɛaṛa-inu a ț-id-sbeggneɣ s lețkal yerna mbla lḥecma ɣer wid i ɣ-iḥesben nțeddu s lɛeqliya n ddunit.\n10:3 ?-țideț d imdanen i nella, lameɛna ur nețnaɣ ara s leslaḥ s wayes țnaɣen yemdanen ;\n10:4 axaṭer leslaḥ-nneɣ, mačči d wid i ssexdamen yemdanen lameɛna nețnaɣ s leslaḥ n Sidi Ṛebbi i gzemren ad hudden ula d leswaṛ iǧehden.\n10:5 Nețṛuẓu awal n kra n wid yebɣan a d-kken sennig n tmusni n Sidi Ṛebbi ; nebɣa a nessiweḍ imdanen meṛṛa ad beddlen ixemmimen-nsen iwakken ad ḍuɛen Lmasiḥ.\n10:6 Asm'ara tessawḍem ṭṭaɛa-nwen ɣer lekmal-is, imiren a nɛaqeb kra n win iɛuṣan Sidi Ṛebbi.\n10:7 Walit tideț akken ilaq lḥal : ma yella win itḥeqqeqen belli d ayla n Lmasiḥ i gella, ilaq ad iẓer belli akken yella nețța d ayla n Lmasiḥ i nella ula d nukni.\n10:8 ?as ma zuxxeɣ s tissas i yi-d-ifka Sidi Ṛebbi, ur ssetḥaɣ ara axaṭer tissas-agi ur sseɣlayent ara, lameɛna ad ssemɣuṛent tijmuyaɛ n watmaten di liman.\n10:9 Ur bɣiɣ ara aț-țɣilem belli bɣiɣ a kkun-sxelɛeɣ s tebṛatin-iw.\n10:10 Axaṭer llan wid yeqqaṛen : tibṛatin n Bulus qeṛṛḥent, sɛant tissas lameɛna m'ara yili gar-aneɣ ur yesɛi lhiba ur yesɛi tissas di lehduṛ-is.\n10:11 Win i d-yennan annect-a, ilaq ad iẓer belli akken newɛeṛ m'ara wen naru tibṛatin ara newɛeṛ daɣen m'ara nili gar-awen.\n10:12 Ur nezmir ara a nesseɛdel neɣ a nmettel iman-nneɣ ɣer wid yețcekkiṛen iman-nsen. ?mettilen iman-nsen ɣer yiman-nsen, ḥesben ulac win yellan sennig-nsen ; xuṣṣen di lefhama.\n10:13 Nukni, ur netzuxxu ara sennig wayen ilaqen, lameɛna nețzuxxu kan s ccɣel i ɣ-d-iwekkel Sidi Ṛebbi ; d ccɣel-agi i ɣ-issawḍen armi d ɣuṛ wen.\n10:14 Asmi i d-nusa ɣuṛ-wen, ur nɛedda ara tilas n ccɣel-nneɣ axaṭer d nukni i wen-ibeccṛen d imezwura lexbaṛ n lxiṛ n Lmasiḥ.\n10:15 Ur nețzuxxu ara sennig wayen ilaqen, ur nețțawi ara ccan n lxedma n wiyaḍ lameɛna nessaram d kunwi ara yessimɣuṛen ccan n lxedma-nneɣ m'ara timɣuṛem di liman ;\n10:16 iwakken mbla ma nɛedda i tlisa n ccɣel-nneɣ , a nbecceṛ daɣen lexbaṛ n lxiṛ i tmura nniḍen, mačči d zzux ara nzuxx s ccɣel i xedmen wiyaḍ. Yura di tira iqedsen :\n10:17 Win yebɣan ad izuxx, ad izuxx s wayen ixeddem Sidi Ṛebbi.\n10:18 Axaṭer mačči d win yețzuxxun s yiman-is i gețwaqeblen lameɛna d win yextaṛ Sidi Ṛebbi.\n11:1 Ah ! A lukan aț-țqeblem kra n timmuhbelt si lǧiha-w ! Lameɛna qeblet-eț kan !\n11:2 Imi i kkun-ḥemmleɣ, țțasmeɣ fell-awen s tismin i d-yekkan s ɣuṛ Sidi Ṛebbi ; axaṭer xeḍbeɣ-kkun i yiwen n yesli kan : d Lmasiḥ ; iwakken a kkun-qeddmeɣ ɣuṛ-es am tlemẓit leɛmeṛ nezwiǧ leɛmeṛ.\n11:3 Uggadeɣ a wen-sxeṛben ixemmimen nwen, aț-țettixṛem i neyya d ṣṣfa n wul-nwen di Lmasiḥ, aț-țedṛu yid-wen am ?ewwa i gexdeɛ wezrem s tḥila-ines.\n11:4 Amek armi tḥessem i wid i wen-ibeccṛen Ɛisa nniḍen ur nelli d win akken i wen-nbecceṛ nukni ; amek tqeblem ṛṛuḥ iqedsen nniḍen ur nelli ara d win s wayes i tesṭerḥbem di tazwara neɣ lexbaṛ n lxiṛ nniḍen ixulfen win akken i wen-nbecceṛ ?\n11:5 Akken walaɣ, ṛṛusul-nni i tḥesbem d imeqqranen ur iyi-yifen deg wacemma.\n11:6 ?as akken ur ssineɣ ara ad mmeslayeɣ, lameɛna ssneɣ Sidi Ṛebbi akken ilaq yerna nbeggen awen-t-id acḥal n tikkal di mkul lḥaǧa !\n11:7 Asmi i wen-beccṛeɣ lexbaṛ n lxiṛ n Lmasiḥ, eɛni ḍelmeɣ mi ssanzeɣ iman-iw iwakken a kkun ssaɛliɣ kunwi ?\n11:8 Ɛerraɣ tijmuyaɛ nniḍen imi i yi-d-țceggiɛen idrimen iwakken ad qedceɣ fell-awen.\n11:9 Asmi lliɣ ɣuṛ-wen, ɣas akken xuṣṣeɣ ur lliɣ ț-țaɛkumt ɣef yiwen, axaṭer atmaten i d-yusan si tmurt n Masidunya fkan-iyi-d ayen akk i ḥwaǧeɣ. Di yal lḥaǧa, ḥudreɣ iman-iw iwakken ur țțiliɣ ara ț-țaɛekkumt fell-awen, yerna mazal ad ḥadreɣ iman-iw.\n11:10 S tideț n Lmasiḥ yellan deg-i, a d-iniɣ : yiwen ur iyi-tekkes sebba agi n zzux i sɛiɣ di tmura n Akaya.\n11:11 Acuɣeṛ ? Eɛni ur teɛzizem ara fell-i ? Atan Sidi Ṛebbi yezṛa !\n11:12 Ayen akka xeddmeɣ, mazal a t-xedmeɣ iwakken ur sen-țaǧǧaɣ ara abrid i wid yebɣan ad zuxxen belli xeddmen am nukni.\n11:13 Imdanen-agi, d ṛṛusul n lekdeb, d ixeddaɛen, țțaran iman-nsen d imceggɛen n Lmasiḥ.\n11:14 Annect-a mačči d ayen issewhamen, imi ula d Cciṭan yezmer ad yerr iman-is d lmelk yețfeǧǧiǧen am tafat.\n11:15 Ihi daɣen, mačči d ayen yessewhamen ma yella iqeddacen-is țțaran iman-nsen d iqeddacen n webrid n lḥeqq ; lameɛna taggara-nsen aț-țili akken llan lecɣal nsen.\n11:16 A t-id-ɛiwdeɣ, ɣuṛ-wat a yi tḥesbem d amehbul ; neɣ qeblet-iyi am akken d amehbul iwakken ula d nekk ad zuxxeɣ cwiṭ.\n11:17 Ayen akka ara d-iniɣ, mačči s ɣuṛ Ṛebbi i d-yekka lameɛna a d-hedṛeɣ s timmuhbelt, yerna țekleɣ axaṭer sɛiɣ ayen s wayes ara zuxxeɣ.\n11:18 Imi aṭas i gețzuxxun s lɛeqliya n ddunit-agi, ula d nekk ad zuxxeɣ.\n11:19 Axaṭer tṣebṛem i yimehbal kunwi yesɛan leɛqel !\n11:20 ?as akken ḥesben-kkun am aklan, ččan lḥeqq-nwen, ɛerran-kkun, bbehdlen-kkun, ḥeqṛen-kkun, meɛna tṣebṛem-asen.\n11:21 Ssetḥaɣ a t-id-iniɣ meɛna a t-id iniɣ : nukni ur nezmir ara a nexdem akka, meɛna s timmuhbelt zemreɣ a d-iniɣ : ma yella win yesɛan sebba s wayes ara izuxx, ula d nekk ad zuxxeɣ :\n11:22 d iɛebṛaniyen i llan ? Ula d nekk d aɛibṛani ; seg wat Isṛail i llan ? Ula d nekk n wat Isṛail ; ț-țarwa n Sidna Ibṛahim ? Ula d nekk si tarwa-s ;\n11:23 d iqeddacen n Lmasiḥ i llan ? ?ef wannect-agi daɣen a d hedṛeɣ am umdan yeffeɣ leɛqel : nekk ugareɣ-ten s waṭas, xedmeɣ akteṛ-nsen, kecmeɣ leḥbus acḥal n tikkal, țewwteɣ akteṛ-nsen, acḥal d abrid i wwḍeɣ ɣer lmut !\n11:24 Xemsa yiberdan i ččiɣ tiyita s ɣuṛ wudayen ; mkul tikkelt s ṛebɛin tiyita ɣiṛ yiwet ;\n11:25 tlata iberdan i yi-wten iṛumaniyen s ujelkaḍ ; yiwen webrid qṛib i yi-nɣan s weṛjam ; ɣeṛqeɣ tlata iberdan di lebḥeṛ, sɛeddaɣ yiwen wass d yiwen yiḍ deg waman.\n11:26 Mmugreɣ-ed acḥal n wuguren m'ara tsafaṛeɣ : isaffen iweɛṛen, imakaren deg iberdan, lxuf di temdinin, deg imukan yexlan, m'ara zegreɣ i lebḥuṛ ; lxuf ger wat n tmurt-iw akk-d wid ur numin ara s Ṛebbi, lxuf ger watmaten n lekdeb.\n11:27 Xedmeɣ yerna nneɛtabeɣ aṭas, acḥal d abrid țțuẓumeɣ, zgiɣ deg uɛawez, di laẓ akk-d fad, deg usemmiḍ akk-d ɛerru.\n11:28 Mbla ma nniɣ-ed ayen nniḍen : aḥebbeṛ yal ass ɣef tejmuyaɛ n watmaten,\n11:29 anwa i gfeclen di liman ur iyi-issefcel ara ? Anwa i geɣlin di ddnub ur tecɛil deg-i tmes ?\n11:30 Ma ilaq ad zuxxeɣ, ad zuxxeɣ s wayen i d-ițbegginen belli ur sɛiɣ ara tazmert.\n11:31 Sidi Ṛebbi yellan d baba-s n Ssid-nneɣ Ɛisa Lmasiḥ, yețțubarken i dayem, yeẓra belli ur skiddibeɣ ara !\n11:32 Di temdint n Dimecq, ameqqran n ineɣlafen n ugellid Ariṭas yesbedd taɛessast ɣef tewwurt n temdint iwakken a yi-ṭṭfen,\n11:33 lameɛna ṣubben iyi-d si ṭṭaq, zdaxel uḍellaɛ, lḥiḍ lḥiḍ ; s wakka i d-menɛeɣ seg ifassen-is.\n12:1 Eɛni ilaq ad zuxxeɣ ? Ayagi ur infiɛ ara ! Lameɛna a d-ḥkuɣ ɣef kra n leḥwayeǧ i yi-d-iweḥḥa Sidi Ṛebbi.\n12:2 Ssneɣ yiwen wergaz yumnen s Lmasiḥ, yețwarfed alamma d igenni wis tlata ṛbeɛṭac iseggasen aya ; ur ẓriɣ ma yella yețwarfed nețța s yiman is neɣ d aweḥḥi kan i s-d-ițțuweḥḥa, anagar Sidi Ṛebbi i geẓran.\n12:3 ?riɣ belli argaz-agi yețwarfed ɣer lǧennet, meɛna ur ẓriɣ ma yella yețwarfed nețța s yiman-is neɣ d aweḥḥi kan i s-d-ițțuweḥḥa, anagar Sidi Ṛebbi i geẓran ; yesla i yimeslayen iwumi ur yezmir yiwen a ten-id-yini, axaṭer ur ilaq i wemdan a ten-id-iɛawed.\n12:5 Argaz am wagi zemreɣ ad zuxxeɣ yis, ma d nekk ur sɛiɣ ara s wayes ara zuxxeɣ anagar s lqella n lǧehd-iw.\n12:6 Lemmer bɣiɣ ad zuxxeɣ, ur țțiliɣ ara d amehbul axaṭer anagar tideț ara d-iniɣ ; lameɛna ad ssusmeɣ, imi ur bɣiɣ ara imdanen a yi-ssalin ccan sennig n wayen țwalin xeddmeɣ-t neɣ ayen sellen qqaṛeɣ t-id.\n12:7 Yenta-yi yiwen usennan s wayes i yi-țmeḥḥin Cciṭan iwakken ur ssimɣuṛeɣ ara iman-iw yerna ur țzuxxuɣ ara s uweḥḥi-nni yesteɛǧiben i yi-d-ibeggen Sidi Ṛebbi.\n12:8 Tlata iberdan i dɛiɣ ɣer Sidi Ṛebbi iwakken ad issebɛed fell-i lmeḥna-agi,\n12:9 lameɛna yenna-yi-d : « steqneɛ kan s ṛṛeḥma-inu, axaṭer m'ara tfecleḍ imiren i d-tețban deg-k tezmert-iw ». Ihi bɣiɣ ad zuxxeɣ axiṛ s lqella n tezmert-iw iwakken tazmert n Lmasiḥ aț-țezdeɣ deg-i.\n12:10 ?ef wannect-agi, feṛḥeɣ m'ara fecleɣ, m'ara iliɣ di lḥeṛs, di leqheṛ, di leḥzen, di ceddat neɣ m'ara yi-regmen ɣef ddemma n Lmasiḥ, axaṭer m'ara fecleɣ imiren i ǧehdeɣ.\n12:11 D kunwi i yi-ḥeṛsen armi heddṛeɣ am umehbul ; d kunwi i glaqen a yi-tcekkṛem, axaṭer ɣas akken ur swiɣ acemma, ur iyi-ifen deg wacemma wid iḥețțben iman-nsen d ṛṛusul.\n12:12 Ayen akk i d-ițbegginen belli d ṛṛasul i lliɣ, yedṛa-d gar-awen : s ṣṣbeṛ ameqqran, s tezmert, s beṛhanat d licaṛat.\n12:13 D acu i xedmeɣ i tejmuyaɛ nniḍen ur wen-t-xdimeɣ ara i kunwi, anagar imi ugiɣ ad iliɣ ț-țaɛkumt fell-awen ? Semmḥet-iyi ɣef wannect agi !\n12:14 Aql-iyi țedduɣ a n-aseɣ ɣuṛ wen tikkelt tis tlata, yerna ur țțiliɣ ara ț-țaɛekkumt fell-awen. Mačči d idrimen-nwen i bɣiɣ lameɛna d kunwi ; axaṭer mačči d dderya i glaqen ad jemɛen i lwaldin-nsen, lameɛna d lwaldin i glaq ad jemɛen i dderya-nsen.\n12:15 Ma d nekkini, zemreɣ ad ṣeṛṛfeɣ fell-awen seg ul ayen sɛiɣ, ad rnuɣ ad sebbleɣ ula ț-țudert-iw ɣef ddemma-nwen. Eɛni leḥmala-nwen ɣuṛ-i aț-țenqes imi i kkun-ḥemmleɣ aṭas ?\n12:16 ?-țideț ur a wen-lliɣ ara ț țaɛekkumt, lameɛna kra deg-wen qqaṛen, imi ḥeṛceɣ, ṭṭfeɣ-kkun s tḥila !\n12:17 Eɛni kellxeɣ-awen mi wen-ceggɛeɣ kra seg watmaten ?\n12:18 Asmi ḥelleleɣ Tit a n-yas ɣuṛ-wen akk-d gma-tneɣ nniḍen, yella wayen i d-istenfeɛ seg-wen Titus ? Eɛni ur neddi ara nekk yid-es s yiwet n lɛeqliya akk d yiwet n tikli ?\n12:19 Acḥal aya kunwi tɣilem nețnadi amek ara ndafeɛ ɣef yiman-nneɣ zdat-nwen. Lameɛna zdat Sidi Ṛebbi, nukni nheddeṛ-awen-d s lebɣi n Lmasiḥ. Annect-agi meṛṛa a wid eɛzizen fell-aɣ, nxeddem-it iwakken aț-țennernim di liman.\n12:20 Axaṭer uggadeɣ m'ara n-aseɣ ɣuṛ-wen, ur kkun-țțafeɣ ara akken bɣiɣ, kunwi daɣen ur iyi-tețțafem ara akken tenwam ; uggadeɣ a n-afeɣ gar-awen amennuɣ, tismin, zzɛaf, amḥezwer, zzux, ccwal, aqeṛṛeḍ, wid yekkaten deg wiyaḍ.\n12:21 Uggadeɣ m'ara n-aseɣ ɣuṛ-wen, ad ssetḥiɣ yis-wen zdat Sidi Ṛebbi ; uggadeɣ ad țruɣ ɣef waṭas deg-wen iɛacen zik-nni di ddnub yerna ar ass-a ur tuben, ur rrin aḍar ɣef lefsed-nsen, ɣef yir tikli-nsen akk-d ticmatin i xeddmen.\n13:1 Atan a n-aseɣ ɣuṛ-wen tikkelt tis tlata, mkul taluft aț-țefru s sin neɣ tlata inigan akken yura di tira iqedsen.\n13:2 Asmi i n-usiɣ ɣuṛ-wen tikkelt tis snat nniɣ-awen-t-id, tura daɣen ɣas ur lliɣ ara yid-wen, a t-id-ɛiwdeɣ ama i wid-nni yeɣlin di ddnub deg wayen iɛeddan, ama i wiyaḍ : asm'ara n-aseɣ ɣuṛ-wen ur țqileɣ ula d yiwen,\n13:3 imi tebɣam aț-țetḥeqqeqem belli d Lmasiḥ i d-iheddṛen seg-i ; nețța ur nelli ara d win ifeclen ɣuṛ-wen lameɛna isbeggen-ed tazmert-is gar awen.\n13:4 ?-țideț yețwaṣleb ɣef ddemma n wefcal-ines, lameɛna yedder s tezmert n Sidi Ṛebbi ; ula d nukni nefcel imi nella di Lmasiḥ lameɛna a nidir yid-es s tezmert n Sidi Ṛebbi di leqdic-nneɣ gar-awen.\n13:5 Jeṛṛbet tmeyyzem deg iman-nwen iwakken aț-țwalim ma tețțeddum s liman neɣ ala ; eɛni ur teɛqilem ara belli Ɛisa Lmasiḥ yella deg-wen ? Neɣ ahat tfeclem mi tețțujeṛbem ?\n13:6 Lameɛna ssarameɣ aț-țestɛeṛfem belli nukni nbeggen-ed liman-nneɣ di teswiɛt n ujeṛṛeb !\n13:7 Ndeɛɛu ɣer Sidi Ṛebbi iwakken ur txeddmem ara cceṛ, mačči iwakken a d-nbeggen belli nesɛa lḥeqq, lameɛna nebɣa kan aț-țxedmem lxiṛ, ɣas ma nban-ed belli nefcel deg ujeṛṛeb.\n13:8 Axaṭer ur nesɛi ara tazmert iwakken a nxalef tideț, lameɛna nesɛa kan tazmert s wayes ara neqdec ɣef tideț.\n13:9 Nfeṛṛeḥ s wefcal-nneɣ ma yella kunwi tǧehdem ; m'ara ndeɛɛu ɣer Sidi Ṛebbi fell-awen, nessaram aț-țennernim di liman.\n13:10 Atah iwacu i wen-țaruɣ akkagi m'ara beɛdeɣ fell-awen, iwakken asm'ara iliɣ gar-awen, ur țiwɛiṛeɣ ara ɣuṛ-wen s tezmert i yi-d-ifka Sidi Ṛebbi, iwakken a kkun-sǧehdeɣ mačči iwakken a kkun-sseɣliɣ.\n13:11 Tura ay atmaten ilit di lfeṛḥ, ssimɣuṛet liman-nwen, nadit amek ara tawḍem ɣer lekmal, mseǧhadet wway gar-awen, msefhamet, ɛicet di lehna, imiren Sidi Ṛebbi Bab n talwit akk-d leḥmala ad yili yid-wen.\n13:12 ?emsalamet wway gar-awen s sslam n tegmaț. Atmaten meṛṛa țsellimen fell-awen.\n13:13 Ṛṛeḥma n Sidna Ɛisa Lmasiḥ, leḥmala n Sidi Ṛebbi ț-țdukli i d-ițțak Ṛṛuḥ iqedsen ad ilin yid-wen meṛṛa !


Q=3	C=0	SS=3	LS=0	PS=0	DC=0	LC=0	SD=0	BS=1	G0=19	G1=7	G2=1	DLID=ber_Latn	BODY=Irab wexxam-nni ! – La Kabylie autrement\nSliɣ i ucewwiq mi icerreg igenni, yecba tiɣwist n win yettewten, tiyita iɣef ur yedmi. Yid-s ibubb ayen yerba yizli, yenfel, yesraffeg ur iban sani.\nLemmer yeɣli ujgu ibedd yinzi, lemmer yefla uqermud, iban-d usekkil, tili ad as-nini : “ ccah i yiḍelli!”\nAy axxam, temdel tewwurt-ik ɣef tmucuha d yizlan, telli i tṣurtin d werkaɛ i waḍu yeḥman. Seg ṭṭaq-ik ur d-yegri uḍilli, dayen temmundel tmuɣli, imi i aɣ-yettwakkes berra. D acu ara k-d-yexdem dduḥ n wesɣar a llufan, ma yella zzuzunen-k s qassaman?! D acu-yi-ken ay ikufan, ma yella aɛbbuḍ-nwen ur t-sserwan yirden neɣ iniɣman, kenwi ma yella teṭtamaɛem ttmer d wayen-nniḍen?! I wimi-k ay ayeddid ma yella rran-k i luḍu, ma yella ssiriden iyennaten-nsen yes-sek? I kečč a lkanun, d acu ara d-yexdem i weqcic yiɣed n Waɣzen akked Teryel ma yella sxerben-ak timucuha? I wumi-t lḥamu ma yella ulawen d isemmaḍen?\nƔas kref ay aẓeṭṭa, rreẓ a tayaẓilt, ibrik a taduṭ, rrkut ay ifeggagen ma yella d iɛdawen ara yelsen abernus ! I kemm a tasga, ma yella telliḍ kan i wemɣar yettweṣṣin ɣef ṭṭariqa, i wumi-kem?\nS xerben-aɣ asekkil i tefyirt, nekkni nettnadi lmeɛna n tudert! Axxam mačči d aẓru, axxam mačči d aqermud akked lkanun, ifeggagen, amnaṛ neɣ tasga. Axxam d ayen yellan deg-s, d ayen ara yeddem weqcic s uzekka. Axxam mačči d tawwurt neɣ d ṭṭaq, axxam d anda yessufuɣ ṭṭaq akked tewwurt.\nRu ay aqbayli ɣef webrid ur nessufuɣ, mačči ɣef webrid ma yeččur d uguren! Ru ay aqbayli ɣef uzekka ma yella rran-ak-t d aẓekka mačči ɣef yiḍelli ! Ru ɣef wakal teǧǧiḍ, ruɣ ɣef yimal mi t-tettnadiḍ deg yiḍelli! Aqermud d ikufan melmi i ak-yahwa ad ten-txedmeḍ. Abernus, aydid akked tjegwa ma yella ruḥen, issebleɛ-iten zzman tudert ur tḥebbes ara. Tudert ad teḥbes ass ideg ara tuɣaleḍ d wayeḍ. Ad tnegreḍ ay aqbayli ass ideg ara tekkateḍ akal s wenyir-ik mačči s uqabac. ass ideg ara teẓẓuḍ ayen ara teččeḍ.\nƔas ad aɣ-hudden axxam, ad nesbedd tawacult!\nƔas ad hudden arrac, ad nesbedd temẓi!\nƔas ad rẓen dduḥ, ad d-nrebbi llufan!


Q=1	C=0	SS=0	LS=0	PS=1	DC=0	LC=0	SD=0	BS=2	G0=46	G1=18	G2=2	DLID=ber_Latn	BODY=Tadyant n Mhend u Bujemaɛa (II) - Tamurt | Isallen n tmurt\nHome Timetti Tadyant n Mhend u Bujemaɛa (II)\nTadyant n Mhend u Bujemaɛa (II)\n3 Yunyu 2019\nTAMURT – Tasaɛdit n At-Aɛli Umeẓyan, ibda iffeɣ-itt laɛqel, tekker tewwi-d kra n lebxur n lǧawi d lḥentit di tqessult n tebxurt, lla yesduxxun, lqut nni amcum teǧǧa-t, tettu-t, telha-d kan d umuḍin. Tga akka, tenṭeq ar ɣur-s, tenna :\nAd ceggɛeɣ ar Ccix Aɛli n taddart n Tefrawt ad d-yas ak-yerqu kra n waman yernu ak yarru lḥerz…?\nArgaz-is yerra-d s unazaɛ : Iiih a tameṭṭut, akken im yehwa xdem…, ceggaɛ alebɛaḍ ma yella win ara iruḥen,… ! Teddem tesbur lbaliṭa ɣef tuyat-is akken i lmeɣreb, truḥ ar uxxam n At-Aɛli-u-Meẓyan, tettili-asen, yiwen wedrum, yak n At-Umeẓyan ula d nettat. Akka kra n tikelt ara ten tiḥwiǧ, ma teteḥres ttaran-as-id anɛam, dɣa tessutur-asen. Mi tekcem tufaten imir kan id sersen imensi qimen zzin-as-d iterbut am umeqyas lla tetten. Dɣa, ula d nutni d seksu s tɣeddiwt i tuffa swejden-d d imensi. Dick, d aqjun-nsen, iqqim kan iqqubel-d at wexxam win as iḍeggeren talqim ad tt-yečč. Yuɣ lḥal, yak illa si zik deg awal, inna-t weqjun : “ad isemɣer Ṛebbi tawacult akken ay ifken merra talqimlt talqimt ad erwuɣ !” Tasaɛdit tbedd ɣef tewwurt, tenna :\nMselxir fell-awen…Ṛebbi akwen iqennaɛ !\nTerra-d Nna Zubida Iɛemrucen : Rebbi akem i cebbaɛ a weltma !\nDda Saɛid d argaz-is, ula d netta yerra-yas-d : a mselxir lɛafia, mreḥba yissem ɣur-neɣ a Tasaɛdit ! D acu akk-a i kem-id yecqan taɛcit agi ? is-yenna umɣar n wexxam.\nTasaɛdit n At-Aɛli-Umeẓyan : Ih, a Dda Saɛid, is-tenna, afellaḥ nneɣ atan di tesga yuḍen, tuɣ-it tawla, ur kwen aɛni d samɛin d lmalayek iɣ-d-isellen…! Nebɣa as-d-nekteb ɣur Ccix Aɛli di taddart n Tefrawt, ma yehdaken Ṛebbi, ma yella win ara tceggaɛem seg arraw nwen ad iruḥ as-id yawi Ccix Aɛli.\nCcix Aɛli yagi, illa dɣa d yiwen wergaz yerwan aṭṭas laɛqel ; di teswiɛin n leḥzin neɣ n lweḥc, ittara-d tarwiḥt i wid yexfifen di laɛqel. Akka it-iga Ṛebbi ad ig laɛqel d lmaɛqul i bnadem ig xaqen. Ittaru leḥruz, ireqqu aman, isnefkay tiḥdayin mara zewjent, iqqar lfattiḥat di lferḥ. Illa yewjed ad ixdem lxir, ad isebber taswin i ijeríḥen. Maɛna d acu kan i yiswehmen ar Ccix Aɛli, mi d yiwen i iḥemmelen taɛebbuḍṭ-is, yernu irebba-tt kan armi i tewwi lmil ɣer zzat. D lqerḥ neɣ d lferḥ, netta taɛbbuḍṭ-is ad tt-yessed alamma tugi ad tawi ɣas ma d tagwella n nnɛi (imensi lmegget). Llebsa-s dima yiwet : aqendur amellal d ubernus iga-s tiqfilin i ḥrsent-tt ɣef tmegreṭṭ-is. Udem-is taɣezfan, d arqaq amzun mazal-it d ilemẓi. Taɛekkazt tezga deg ufus ayeffus amma ad yenderkal, macca mazal-it iǧhedd. Aqerruy-s yesburi-it s tqelmunt deg unebdu neɣ di tegrest. Akka id Ccix Aɛli icaxen di taddart n Tefrawt acḥal iseggasen uya. Saɛid n At-Aɛli Umeẓyan issusmen kan, tameṭṭut-is Nna Zoubida Iɛmerucen n ugemmaḍ ak-in i taddart n At-Busliman. D tamecṭuḥt i d-dda ttislit ar taddart n Iɣil, yerna nettat ttamrabeḍṭ. Nna Zubida tenna : Ih, yirbeḥ a weltma tamaɛzuzt…ma ur nemyufa ara di teswiɛin am tigi, melmi ara nemyeslak ihi ? Imiren kan tendeh ɣef Ṭaher, mmi-s alemmas, akken i d-zzin meṛṛa d tarbaɛt i terbut n seksu ; yernu tura kan-ha i-yewwa, maɛna imi akken lluẓen ifellaḥen nni tezwa-d deg-sen. Ikker meskin imir ɣef tesqamut, yuɣ-as awal i yemma-s ala fi yesseblaɛ snat neɣ tlata n tɣenjawin n seksu. Iddem yelsa tarkasin-is, yesbur tabernus ɣef taɛrurt-is, yelsa tacacit-is, ikker-d ad iffeɣ. Baba-s ismekti-t-id, inna-ya-s : Ur tettu yara lampul n trisiti, atan iɣli-d ṭṭlam yernu ulac tiziri ass-a ɣummentt isigna. Netta : ih, a baba, yirbeḥ ad gluɣ s lampul !\nBaba-s : Maɛna ruḥ slemɣawla neɣ ma tebɣiḍ awi aɣyul agi ad trekbeḍṭ yerna a d-yerkeb fell-as Ccix akken ad d-ɣiwlem. Taher yeffeɣ ɣas akken yewḥec deg iḍ, maɛna terra-t tmara. Mi yewweḍ ar tmeqbert n lǧamaɛ ufella id yussan sennig n taddart-nsen, ibda lla ixezzuy amma a t-id wwten iɛefriten neɣ amma a d-imagger aruḥani deg ubrid. Di berra, lḥess ur yelli ala iɣezran mi ttkerkiren acku aqlaɣ d wayur n meɣres ; d iskuɛun n wuccanen ddaw-a n taddart deg tama n Udɣaɣ n Yiɣil. Iẓẓa allen-is i tegwnitt n tafat n trisiti ig zewwer zzat-s, lla yeqqar tisusrtin, lla yettsemmi ɣef ciṭan (at yexzu Ṛebbi) akken as yekkes kra n lweḥc. Akken yewweḍ ar lqarub nni n taddart n Tefrawt, ar Sidi Aɛmer Ufayed), illa daɣen tmezgida imi d tezzi tmeqbert ula dinn. Akk-a akk i gan-t tuddart n leqbayel anda tebɣuḍ truḥeḍ ! Ibda daɣen aksum-is iskaččew, acebbub-is yulli s igenni ibedd si lxuf. Mi ikcem talemmast n taddart amkan imi qqaren « amencar », yufa kra medden ttqessiren gar-asen, d ilmeẓyen, maɛna ɛeddan-t di laɛmer. Taher yenṭeq ar ɣur-sen : Salam-aɛlikum ! Nutni ɣef tikelt rran-as-id : Ssalam-ɛaslama ! Dɣa yesseqsaten : Ur teḥsam ara ma Ccix Aɛli ma deg uxxam-is i gella neɣ mdah ?! Kren ssin rran as-id : Ih ! Tura kan ig ruḥ syagi si tejmaɛt. (tajmaɛt n Tefrawt tusa-d ddaw umencar).\nPrevious articleTadyant n Mḥend u Bujemεa (I)\nNext articleTadyant n Mhend u Bujemaɛa (III)


Q=4	C=0	SS=0	LS=0	PS=4	DC=0	LC=0	SD=0	BS=1	G0=19	G1=9	G2=1	DLID=ber_Latn	BODY=Cwayt n wawal x Meɣriḍu (Azgen wis tlata) | Le RIFAIN\nCwayt n wawal x Meɣriḍu (Azgen wis tlata)\nTɣawsa n tmaziɣt\nIles niɣ tutlayt war yelli ca d awal niɣ d tira waha, minzi iles-a d netta i yettejjan aydud ad yemsebḍa x iyduden nneɣni. Tuɣa ssiwleɣ cwayt di min yeɛdun x tira n Tifinaɣ di Meɣriḍu, beddeɣ ɣar ifayuten i dayi-dd-ibanen d ifayuten. Lexxu xseɣ ad ssiwleɣ cwayt x Tmaziɣt i neẓra niɣ tmaziɣt umi nesla di Meɣriḍu.\nTameslayt i dayi-iɛejben di Meɣriḍu, di min yeqqnen ɣar Tmaziɣt, nettat d Tmaziɣt n Arrif n yiḍa. Tmaziɣt i ssawalen yewdan di ddcurat d tneddam n Arrif, waxxa dinni lebɛaḍ n yiwalen ttwasxedmen s yilsawen nneɣni bla Tmaziɣt. Manaya yexs ad yini belli Muḥemmed Buzeggu issexdem Tmaziɣt-a neɛmada, minzi tidett a tt-iniɣ. Tuɣa war yeqsiḥ ca x Buzeggu ad issexdem ijj n Tmaziɣt tuɛɛra cwayt x Tmaziɣt n Meɣriḍu. Minzi nessen tizemmar-nnes di tmeslayt-a, nessen illa netta zeg imaruten imeqqranen deg iyyar n tsekla tamaziɣt, ktar xmi nessawar deg iyyar n ungal.\nΓer ɛawed: Cwayt n wawal x Meɣriḍu (2)\nTɣawsa n Tmaziɣt teḥḍar s waṭṭaṣ di Meɣriḍu, Meɣriḍu s yixef-nnes d ijj n yisem zi twengint-nneɣ, zeg umezruy-nneɣ, ɛawed imxumbar i neẓra di lmuselsel qqnen s waṭṭaṣ ɣar tɣawsa n tmaziɣt. Bla ma ssiwleɣ x lmumettilin i yiraren di Meɣriḍu, ɛraḥar marra d imeɣnasen d tmeɣnasin deg umussu Amaziɣ di Arrif. Ak uɣezdis n manaya, dinni ca n tmeslayin ẓriɣ-ten di Meɣriḍu qqnent ɣar tɣawsa n tmaziɣt, imken tuɣa war llint ca deg umcan-nsent. Amecnaw : 1. Ṣareḥ Ɣancu rami yesseqsa yelli-s x tɣuri n Tmaziɣt di lmedrasa. Minzi Ṣareḥ ɛlaḥsab amcan manis dd-yessawal d lxezrat-nnes ɣar tudart, yeqseḥ x-as ad yerr taynit i tɣuri n Tmaziɣt. Ṣareḥ yelha ak igelwan d taɣyuli ! Maca imken Ṣareḥ yejja awal i Mimun Zanun ad yini array-nnes di tmeslayt-a.\n2. Lmusiqa i sxedmen di lmeslsel, ntaf izlan d min tɣennej Silya s Tmaziɣt. Mayemmi zeɛma tuɣa war din ittili ca wɣennij s ca n yiles nneɣni bra Tmaziɣt ?\n3- Idir itteɛjib-as iɣennijen n Lwalid Mimun, Ḥasan Tidrin d Xalid Izri. Ammu i tenna Yusra i Ṣareḥ rami tuɣa tarezzu x rexburat n Idir d min yeɛna. Sareḥ danita war yenni walu x manaya !. Xseɣ ad iniɣ belli tɣawsa n tmaziɣt teɣreb Meɣriḍu. Tttaciɣ ak-is tettadef-dd ca n twaratin s uɣir waha, waxxa war ɣar-s dinni bu amcan.\nΓer ɛawed: Cwayt n wawal x Meɣriḍu (1)


Q=0	C=0	SS=0	LS=0	PS=0	DC=0	LC=0	SD=0	BS=1	G0=11	G1=6	G2=1	DLID=ber_Latn	BODY=Tamusta n isefra sγur Belqasem Iḥiǧaten > Imyura > Tamedyazt\nTamusta n isefra d adlis wis qrad n Belqasem Iḥiǧaten id-ifγen di ctember izrin di tmurt. Wisen d tahregt neγ d aneγmes, maca amedyaz agi nneγ ur izmir ad yanef I wayen I t-icweγben deg ul-is. Yufa amek ar aγ d-ittak tikktiwin ines. Igza d akken tallit tbeddel u wid ittaken zik tameẓẓuγt I imedyazen assa ulac-iten. Assa s udlis kan ar issiweḍ umedyaz awal-is, tikti-s, tamuγli-s, addad-is I wiyaḍ.Asefru mačči d awalen kan ittemseḍfaren am akken amedyaz mačči kan d win isnen a ten isenni. Asefru iseqraḥ, isefraḥ, isnecraḥ, ittawi yaγ γef ubrid uxemmem. Asefru ittaǧǧa yagh nbat, neldi imi nessusem. Tikwal neqqar as amek I izmer umdan ad yini anect-a s tkemmict n wawalen, amek I issawaḍ ad ifek I wiyaḍ izen ines u ad tegzun xas ur ten issin ur t sinen. Maca win igren tamawt, deffir myal tikwemmict n wawalen ittwasennan akken I wulem illa lqerḥ, uneγni, urrif, tumert. D aya iyi djan qqareγ-as asefru d udem umedyaz war talaba. Asefru d amedyaz ḥenturi, akken I t-is ureb yemma-s.\nNeqqar tikwal γef kra imedyazen nneγ d akken ur ten nessin ara imi ur d-ttmeslayen ara I medden srid am isartalen, neqqar fell-asen ẓewren negh ɛugnen imi ur neẓri ara amek igan di tudert nsen, maca netta anect-a yakw d awalen kan. Acku win iγran asefru n umedyaz isefk ad yessin amedyaz-a acku asefru d mmi-s n umedyaz, neγ d tamaḍt deg-s, d inec, d iccer.\nBelqasem daγen ur imgarad-ara γef imedyazen niḍen, kra m wayen I γef ters tiṭ, I γef tezza tasa-s, I γef iwwet ul-is, ifka-aγ-d fell-as tamuγli-s.\nAyγer macci d Yugurten\nNeγ d Masensen\nDi tedrimt udem ad d-yeffeγ\nYak ula d nutni nnuγen\nWidak I d lejdud nneγ\nAcku netta nsen\nA wid ur yezdiγ wallaγ\nFfγent tzizwa taγrast\nD aglaf n yizan tezzin\nD acnaf I iregmen tarnast\nIḍebbalen γer tlawin\nUdem ur tektal terdast\nYedda di texnanast\nGgulen argaz ur yeqqim\nW ur nezmir ad yerr tili\nDeg yifer n sidi-s yufa-t\nAd ihedder yettleγwi\nYettnadi s yeẓri\nMa ibedd uḍad iwala-t\nWeqbel ad as-yini\nD gma-s neγ bab-is yeɛna-t


Q=3	C=2	SS=2	LS=1	PS=0	DC=0	LC=0	SD=0	BS=2	G0=54	G1=17	G2=6	DLID=ber_Latn	BODY=Remd'an d Tz'allit\nSγur Henri Genevois\nWin ur nḥeffeḍ ara ddin-is d tẓallit-is, γer temγer-is ad d-yeffeγ am tdekkaṛt ur nesεi ara ttelqim. Am wakk-n qqaren : "Lğameε ay deg ara yebdu llufan aḥfaḍ n yismawen n Ṛebbi d irebbi n yemma-s". D acu ay nemmal i llufan mi ara yili meẓẓiy ? Nbeddu-as lehduṛ mi ara yaweḍ telt snin neγ telt snin d nnefṣ̣. Imir-n ay t-tkeccem lefhama. Ilaq yemma-as ad as-tmel kulci, meḥsub leqwanen n ttṛebga. Abeεda wigad i wumi fessuset tqerrut, steqsayen yemma-tsen : "A yemma, anwa ay d-yefkan iṭij-agi ? Lehwa ? Ajeğğig-agi ?" Sakk-in, yemma-s ad as-tini : "Tura ilaq ad as-mleγ taẓallit". D acu ay d taẓallit n llufan ? Ad yessendi turawin-is : "A Ṛebbi, ḥrez-iyi yemma ! A Ṛebbi, ḥrez-iyi baba ! A Ṛebbi, ḥrez-iyi lwaldin-iw !".\nCcada, γas ur asen-tt-nemmal ara, ḥeffḍen-tt εlaxaṭer tewğed kul lweqt γef yimawen-nneγ. Ttcehhiden mi ara ten-yeεğeb kra, neγ mi ara wehmen deg lḥağa. Feṛṛḥen yimawlan mi ara ten-walin ttcehhiden. Akk-n qqaren : "Ccada d tẓallit d lferḍ am lqut ay ntett". Win yewwi Ṛebbi d webrid, ccada am ṛṛeḥma : ur tt-yeṛwi ḥedd.\nLefwateḥ : lweqt ay γef ara tdeεεu yemma-s neγ setti-s s lxir, llufan yeggar tamawt, yesmeḥsis. Lefwateḥ-nni keccmen-as aqerru-is. Ccaw amezwaru, fehhmen kan kra. Simmal yettimγur, yettissin d acu-ten γas ur ten-id-yennu ara γef yimi-s, deg wul-is frant. Ad d-yini kan ay-n i wumi yezmer.\nNeqqar, ṣ̣ṣ̣beḥ, mi ara d-neldi tawwurt : "ṣbaḥ lxir ay izem n lḥaṛa ! Aεelxir ay ayt ṣ̣ṣ̣buḥ d ayt lfutuḥ, aql-aγ deg yirebbawen-nwen, ad aγ-d-tessemlilem d wexṣim lfahem ara aγ-ifehmen, ad as-nefhem". Llant tid yeqqaren :\nStaγfir Llah, a win ay aγ-d-ixelqen\nKečč d Lḥanin, d Ṛṛaḥim\nMneε-iyi seg ujajiḥ ma ireγγ\nMi ara d-yeγli ṭṭlam, mi d-neffeγ γer beṛṛa, ad nεewwed telt meṛṛat :\nBesmellah ṛṛeḥman ṛṛaḥim\nΣudu bellah min cciṭan ṛṛağim\nKul lebla ad yuγal akk-in !\nAd ncehhed tlata yiberdan daγen, sakk-in ad as-nini : "Mselxir d rrbeḥ ay aεessas n lḥaṛa : ur la aγ-tessexlaεeḍ ara, ur aγ-tettṛewwaεeḍ ara, d kečč ara yettγimin d aεessas-iw !"\nLawan n yiḍes, mi ara nesexsi taftilt, ad nεewwed, ad ncehhed, ad nesteγfer gar-aγ d bab-nneγ, ad as-nini : "A Ṛebbi, ssemlil-aγ-d d lemnam yelhan, ur aγ-ssexlaε ara deg tnafa". Qbel ad nečč lqut, ad as-nini : "Besmelleh, a Ṛebbi, err-aγ-d lkun d tamtunt". Mi nfukk, ad nessers tijγelt [taγenğayt], ad nessuden taṛbut, ad as-nini : "Lḥemdulleh a Ṛebbi, ṣ̣eḥḥi-iyi win ay t-id-yessasen". Mi ara as-nesseččay i llufan, neqqar-as : "D lkun-ik, d tamtunt-ik, d ddkir n ufud-ik". Deg Remḍan, tameddit, mi ara d-yedden, uqbel ad nefteṛ, ad neṭṭef afenjal deg ufus, ad nettcehhid, neqqar-as :\nA Ṛebbi, ssiweḍ-aγ γer ṛṛeḥma-k\nAkk-n ay aγ-tessawḍeḍ γer nneεma-k !\nDeg Remḍan daγen, mi ara d-neggurreε deg uzal, neqqar-as : "Lḥemdulleh a Ṛebbi, deg lkun-ik, mačči deg lqut-ik".\nMi ara awḍen tesε snin ay ttḥeqqiqen deg lḥuṛuf, ama d taẓallit, ama d ismawen n Ṛebbi, qqaren-asen : "Awal n lεali, ḥfeḍ-it, awal n diri, mḥeq-it. Zik, ttṛuḥun warrac d teqcicin γer lmadeṛsa, deg tudrin ay deg qwan yemrabḍen. Ma d tudrin niḍen, qlil n wigad iḥeffḍen taεṛabt. Deg lmadeṛsa, ccix n taεṛabt izewwir-asen deg tṣ̣urtin n tẓallit : Lḥemdu, Qulhuwa Llahu ... Mi ara asen-tekcem tẓallit s aqerru, fehmen d acu ay d ismawen n Ṛebbi, ttkemmilen deg leqraya n taεṛabt. Γas ulac lmadeṛsa, ḥeffḍen warrac taẓallit γef yimawlan-nsen, abeεda imγaren. Imγaren ur ttağğan ara ttuba, ttabaεen-tt [ttḍafaren-tt] akk-n ilaq : ula d dderya-nsen, wa yettağğa-tt-id i wa. Ma d ilmeẓyen, llan wigad yettabaεen ddin akk-n ilaq : ad ẓẓallen ula γef εecrin. Taẓallit teḥwağ tezdeg. Kra ara yekk meẓẓiy bunadem, tewwi-t lhawa : ur tt-yettẓalla ara akk-n tlaq. Yerna, ma tebdiḍ taẓallit, d ddnub ad tt-teğğeḍ neγ ur tt-tessizdigeḍ ara : d win i wumi qqaren "ttarik n ddin".\nMi ara ttẓallan yemγaren, qqaren-asen i warrac : "Qqimet-d, ma yehwa-awen ad tḥessem i wakk-n ad tḥefḍem. Tikkwal tturaren warrac s yismawen n Ṛebbi. Mi ara ten-id-walin yemẓulla, qqaren-asen : "Ur ttjeyyiḥet ara ismawen n Ṛebbi. Ḥaca ma tessardem neγ ad testenjim : taẓallit teḥwağ aneqqi". Deg Remḍan, arrac i wumi tella tẓallit deg wul, ttṛuḥun γer Lğameε uqbel ad d-yedden, ḥeddṛen yemẓulla, ḥeffḍen-tt-id syin.\nUla d Remḍan d ddin. D netta ay aγ-iferqen d Yiṛumyen. Arrac d teqcicin ttḥaren melmi ara t-bdun. Imawlan-nsen, win walan ur as-yezmir ara, ttagin-as. Ma d win ay as-izemren, ad as-εemmden ad yuẓum u limmer yiwen wass. Mi ara yebdu weqcic yuẓam, ur t-yuγ wara, d ddnub t-sferγen yimawlan-is. Mi ara yili yuḍen, ad as-yini baba-s neγ yemma-s : "Ečč-it, terreḍ-d ddnub s irawen-nneγ". Ass amezwaru ay deg ara bdun warrac Remḍan, feṛṛḥen ula d ayt wexxam, ssaramen amzun d lficṭa. Mi d-nekker ṣ̣ṣ̣beḥ, ad asen-ncucef. As asen-tessers lqibla (neγ yemmas, ma d taqcict) leḥwal : lemri, lfeṭṭa, irden, ibawen, lḥemmeẓ, lmelḥ, sskeṛ ... Mi as-tcucef yemma-s i mmi-s, ad as-tini : "Remḍan aseεdi-k, amerbuḥ-ik !". Ma d taqcict, ad as-tini : "S ccbaḥa-m d lemlaḥa-m, Remḍan aseεdi-m, amerbuḥ-im !". Mi fuken, ad lsen leḥwayeğ [iceṭṭiḍen] ijdiden ay asen-d-nfeṣ̣ṣ̣el. Aqcic ad yeddu d baba-s γer ssuq, ad d-nefqen. Taqcict ad teqqen lḥenni i yifassen-is. Imir-n, yemma-tsen ad asen-theggi akk ay-n ay asen-ilaqen i tmeddit. Mi ara tṛuḥ γer tala, ad asen-d-tawi sebεa teblaḍin. Mi d-tusa, ad theggi taḥbult n weγrum. Ad d-tawi timellalin. Ma d aqcic, ad as-d-tawi ay-n i wumi tezmer, alamma ṛebεin. Ma d taqcict, ad as-d-tawi kan xemsa, setta, ma tḥemmel-itt ar εecṛa. Ad d-ternu udi. Ad tṛuḥ γer tḥanut, ad d-tawi ay-n ẓiden : tiḥlawatin, itemṛiwen, tijujtin, kawkaw ... Ad as-ternu i weqcic aḥeddur, seksu d yibawen.\nDγa, mi yewwa seksu s yibawen, qbel ad d-yedden, ad t-ferqen d tunṭicin i lğiran. Deg mkul aḍebsi ad ssersent rrejqa n uḥeddur d tmellalt. Wigad ay as-yettilin i weqcic ttafken-as ula d idrimen.\nMi qrib ad yedden, ad ssalin aqcic neγ taqcict γer ubabeddaṛ i wakk-n ad yettali ccγel-is. Ad n-yaf thegga-as yemma-s aγerbal ay deg tessers lemri, acabcaq n waman ay γer terra sebεa n teblaḍin n tala, akk d lfeṭṭa. Deg uḍebsi : taḥbult n weγrum d tmellalin. Udi deg ufenjal akk d way-n ẓiden ay d-tewwi, terna-as i weqcic taktabt, leqlam d lkaγeḍ. I teqcict, terna-as iẓdi d taḍuft, tissegnit d leḥrir, issegnan d wubrin. Mi d-yedden, aqcic ad yeddem taktabt, ad d-iγer, leqlam d lkaγeḍ, ad yekteb [ad yaru], ma d taqcict ad tellem, ad teksu, ad txiḍ. Tura ula d nettat nettafk-as ad taru. Mi fuken ccγeln, ad fetṛen. Ad zwiren deg way-n ẓiden, ama d atemṛiw, ama d taḥjuṛt n sskeṛ (zik d iniγem n ujenjar kan) i wakk-n ad iεzizen, ad iẓiden. Sakk-in, ad ceṛben sebεa n tceṛṛibin n wudi, ad rnun taḥbult n weγrum d tmellalin, ad d-bbin seg-sen ay-n i wumi zemren. Aqcic, ttafken-as taḥbult n weγrum, qqaren-as : "Taḥbult n useggas" i wakk-n ad iṣ̣eḥḥi. Taqcict, qqaren-as : "Taḥbult ur nebdi", ur tt-ibeddu yiwen ḥaca ma yebda-tt ufus-is, d tukmilt am nettat mazal nejwiğ.\nSakk-in, ad d-ddmen acabcaq n waman ay γer rran sebεa teblaḍin d lfeṭṭa, ad swen sebεa tceṛṛibin. Aman d laman. Rran γer-sen tiblaḍin n tala ay γef teddun waman i wakk-n ur ttfaden ara : ad ttismiḍen wulawen-nsen. Azekka-nni, ad terr yemma-tsen tiblaḍin-nni alamma d amkan ay seg ay tent-id-teddem. Mi fuken akk, ad ṣ̣ubben s axxam, ma yehwa-asen ad rnun učči nitni d wayt wexxam.


Q=0	C=0	SS=0	LS=0	PS=0	DC=0	LC=0	SD=0	BS=1	G0=0	G1=0	G2=0	DLID=ber_Latn	BODY=Ɛerqen sin n yilemẓiyen deg Ugelmim n Ubeyra, sdal Lqala\nYeffeɣ-d ass n : Asamas, 05 Yebrir 2015 15:31 Ɣran-t : 73 n tikkal\nṬṬAREF – Sin n yinubiyen ay iɛerqen seg wass n ljemɛa deg ugelmim n Ubeyra (Lqala), deg wakud aydeg wis tlata yeslek seg tmettant mi qrib ay yeɣriq, ɣef wakken ay d-nnan ssrabes n Uḥuddu aɣarim n Ṭṭaref.\nInubiyen-a yesɛan gar 14 ed 16 n yiseggasen, ddukklen deg tlata yid-sen akken ad d-ṣeyyden iselman ass n ljemɛa tameddit, dɣa yekker-asen waḍu ijehden, d ayen ay yettin taflukt n ureqqeɛ aydeg rekben, ɣef wakken ay d-rnan ssrabes-a.\nSin seg yinubiyen-a ɣlin ɣer waman, ma d wis tlata-nni yeslek imi ay yessen ad iɛum, yerna imir-nni kan ay iɛeyyen ɣef tedyant-a, ɣef leḥsab n teɣbalut-a yerna mazal la yettkemmil unadi akken ad d-afen tifekkiwin n teɣtas-a .\nAzal n ɛecṛa n yineḍḍaben d ṛebɛa n teflikin yettcuffun n ṣṣenf n Zodiac ay yettekkan deg unadi-a n tfekkiwin, ɣef wakken ay aɣ-d-ixebber Uḥuddu aɣarim.\nYeffeɣ-d ass n : Asamas, 05 Yebrir 2015 15:31 Taggayt : TIMETTI Ɣran-t : 73 n tikkal Bḍu


Q=16	C=16	SS=16	LS=0	PS=0	DC=0	LC=0	SD=0	BS=3	G0=2	G1=0	G2=0	DLID=ber_Latn	BODY=CorpusKab – Imsidag iqbayliyen\n1 n uwennit\t/ CorpusKab / Sɣur\tselyan\nZemren akk medden ad rnun ikuṛpusen-nsen (iḍṛisen, tifyar, inzan..) ar ɣuṛ-s.\nZemren akk medden ad t-sxedmen deg inadiyen-nsen (anadi n wawalen, anadi n tefyar, asuqel ar/seg tutlayin tibeṛṛaniyin…)\nAsenfaṛ n CorpusKab ad yili d win yeldin i medden meṛṛa. Zemren akk medden ad t-sqedcen ama i yinadiyen-nsen ama i wallalen imaynuten n Internet.\n1 i yewalan “CorpusKab”\n30/06/2021 ɣef 16:50\nAdiwenni 28: Taɣuri\nAcu teqqareḍ, a Inas?\nLa qqareɣ « Tasga n ṭṭlam »…\nUr t-ssineɣ ara. Anwa-t?\nD ungal yura-t Ssaɛid Iɛemṛac…\nUr t-ssineɣ ara!\nD anaẓur, d acennay, d amedyaz,… ilindi, neẓra-d aẓekka-s.\nYura fell-as « Ɣas akk-en tilelli ur tesdukkul ara imdanen ɣef yiwet n tedmi neɣ yiwet n tmuɣli, maca tilelli tessekfal-ed tidett, tidett tkemmez i wallaɣen iḥaren, tesfaḍ imeṭṭawen ɣef wallen n widan ittrun. Tidett am tafat… »\nAmek i t-tufiḍ?\nIgerrez, fessus. yura-d ɣef iseggasen n 70 d 80. Yefka-d tinigit ines.


Q=7	C=3	SS=3	LS=1	PS=0	DC=0	LC=0	SD=0	BS=2	G0=62	G1=13	G2=2	DLID=ber_Latn	BODY=D ileqqafen neγ d tiddas...neγ ahat d taγlalt > Imyura > Isalen\nUssan-agi, yenna-yak, tekker ger Butefliqa akk d Tufiq. Yal yiwen seg-sen yebγa ad yeẓẓeε wayeḍ a tt-id-yawi deg berra. Tufiq, yeqqar-as, d nekk i d Ṛebbi n Lezzayer, Butefliqa yeqqar-as d nekk. Asteqsi tura: anwa i d tidet d ṛebbi n Lezzayer? Yiwen yefruri-d seg terbaεt-nni umi qqaren akken s tṛumit « les éradicateurs », wayeḍ seg tinna n « les reconciliateurs ». Ihi yekker imerẓi ger snat n trebbuyaε-agi. Neγ ahat ger tarbaεt n Wejda akk d terbaεt…ur ẓriγ ara tayeḍ amek i s-qqaren. Tarbaεt n icawiyen akk d iqeffafen-nsen. Iqeffafen-nsen? Anwi i d iqeffafen-nsen? D iqeffafen n terbaεt n Wejfa i d iqeffafen n icawiyen. Leqbayel n sserbis. Ẓewren deg laddministrasyu a sidi widak-nni. Asxerbubec, ulac wid i sen-izemren, tatatatatatat..tac…wala a Sidi tfukk, yegra-d kan ustenyi…ax a sidi.\nYenna-yak, ass-agi dγa, iceyyε-as Butefliqa i Tufiq, ineγdamen, «les magistrats » ma tebγiḍ a d-tiniḍ. Yerra-ten-id dadda-k Tufiq γef wemnaṛ. Yenna-yasen : » errẓet akkin, tuγalem ar bexta-nni i ken-id-ceyyεen, iniwt-as, s … » Yenna-yak d aqbayli Tufiq, yennulfa-d d aqbayli. Yettgalla ar di 20 deg yebrir-agi, ar tt-yesluγ di tmurt. D Genzet, i d taddart-is. Amek a tt-yesluγ, a d-yesseḥṛec ahat Saεdi. Saεdi, netta, yenna-yasen “faqu!”. Nnan-as dacu a d-tiniḍ deg tedyanin-agi i d-skeflen γef ayen iḍerrun deg Sonatrach, yenna-yasen, tidyanin llant seg zik, amek almi d ass-agi i tent-id-skeflen? Acku tekker deg waygar-asen, bγan a γ-sekkin; Ihi nekkni ur ntekki ara.\nNetta, yenna-yak, Tufiq-agi, d azrem. Yesεa yiwet n teẓri, i s-ifaqen ḥala Saεid Meqbel. Tiẓri-agi ines, teqqar: “a k-nγeγ deg nnefε-ik». Safik tura a k-ineγ, akken ad tuγaleḍ tettwassneḍ. Ad tuγaleγ d campyundimund. Ticki temmuteḍ a k-εellqen ticrurin. Ticki i k-εellqen ticrurin i kečč, ihi ula d tiktiwin inek, ula d tarbaεt-nni uγer tettekkiḍ akken a s-d-ṣaḥent cwiṭ seg tecrurin-nni i k-εellqen akken. Yenna-yak yezmer ad ineγ ula d yemma-s, ma yeẓra dakken a s-d-tawi kra n tbaγurt. Llan wid i k-yeqqaren d netta i yenγan Matub. Yebγa meḥsub ad yerr lmil deg wayen yurzen ar wacḥal imeγrasen i sεan Inselmen akk d wid i sεan «Imagdayen ». Ihi tura, ur neẓri ara, ma ar γur-s yerra lmil neγ werεad. Tura ma werεad, ahat, ad yernu kra ussan-agi i d-iteddun.\nTarbaεt n Wejda, nutni, faqen-as. Ihi ẓran dakken ad yenγ ula d yemma-s. Ihi ttanfen-as ad yenγ yemma-s, maca ur s-ttεelliqen ara ticrurin. Ma tebγiḍ a d-tiniḍ ayen i iγil a t-id-yerbeḥ Tufiq, ulac. Ticki i tt-yenγa, a s-inin yeγza-yas: d tavwayutt, d tacemmamt...d yir nettat. Dγa Tufiq, yerwi-yas leḥsab. Ayen akk i d-yeγra deg u-KGB iṛuḥ di ṭṭlam alellas.\nWidak-nni yemmut-asen Lεeṛbi Belxir. D win i d ddeb n Tufiq deg terbaεt n Wejda. Ur s-d-ufin ara remplaṣu. Butefliq akk d Zerhuni, am akken ur s-zmiren ara i Tufiq.\nI lγaci amek i sen-teḍra deg ubaxix-agi? Llan wid i yeddan d terbaεt n Wejda, acku qerben ar Wejda. Llan wid i yeddan d Tufiq, acku umnen Tufiq a sen-d-yawi titrura (la modernité quoi). Llan wid i yeddan d at Wejda, acku bγan ad bnun aṭas n leğwameε. Llan wid yeddan d Tufiq, acku ḥemmlen adebbuz. Llan wid i yeddan d Butefliqa acku keṛhen leqbayel. Llan wid yeddan d Tufiq acku d azrem, nutni ḥemmlen izerman.. Wid i tt-yesdubben yid-sen, sin-agi, ur d-ḥaren di kra. Awi-d kan ad qqimen ad ččaren izembyal-nsen. Yenna-yak tuγal d lexla. D tiniri…almi d ass-a?\nMa d wid γef i tgezzem tasa, gran-d ger lmut akk d qebbaḍ larwaḥ. Ssarameγ kan ur sen-yettkellix yiwen. Ur ten-yeggar yiwen ar imerẓi i ten-yexḍan. Ad εerḍen a ten-seddun am ileqqafen, ad gen yes-sen mesṭerḍayeq ; ad εerḍen a ten-id-gren ar tiddas-nsen; wissen s wenğaε, wissen s ucuffu uqenduṛ, wissen a ten-gen d taγlalt, yal yiwen a d-yettεassa s yeqwi a s-yeqqar yyaγ a d-selkeḍ yemma-k. wissen! γurwat!\nAḍris-agi am tmeγra n wuccen, deg-s ageffur d yiṭij(imeṭṭi d teḍṣa), tanemmirt a gma Winna ilmend isalen-agi iγef d-tessaγeḍ tafat! Nekk aql-i s unezgum n Weld Σli Lhadi tura, anwa abrid ara yaγ? Ahat la d as-yeqqar i wul-is:\n"Tura ala lmut ay axir, awi ḍefren dadda-s Lεerbi bu lxir!".\nneγ am igendyaz ar tafa, imi yal mi ara d-yaweḍ 20 di yebrir ad ttneggizen anwa ara yezwiren ad yečč, ammer kan ur ttkelixen ara Saεid Sadi imi yeẓra tidyanin-a llant seg zik,\nTanemmirt a Winna ɣef umagrad-a. Sarameɣ aṭas n Yeqbayliyen ar t-yeɣren, i wakken ur d-ttwaṭṭafen ara deg texfet i sen-uddin (yundin) wid ur nessin azal n tudert, i wakken Tafsut Taberkant ur tettεawad ara, i wakken imeṭṭi n tiyemmatin-nneɣ ur d-tteɣlayen ara i tikkelt nniḍen. Nuklal tudert ula nekkni.\nYessefk ula d nekkni ad niḥric akka d asawen. Aṭas i ɣ-kellxen, aṭas i nennuɣ ɣef temsal ur yellin d timsal-nneɣ, nezga nettnaɣ ɣef ayen ur ntett d wid i ɣ-itetten.\nAmennuɣ ɣef tlelli-nneɣ ur yessefk ara ad s-nebru, maca s ubrid n talwit, s tegzi, wer adebbuz d tiɣendeft.\nazul fell awen s zik aka yiwen ad yeddu d serbis n boutef wayeḍ ad ad nezzeh wayeḍ ad yerju nubas ,ma d wayeḍ ad qqim seg tama taxṣimt (d awal kan ) lumana mi yufa tagwnitt ad igger imani-s yidsen ad fetlen seksu arẓẓagan,ihi di tagara wiyen seg sen ur yeṣfa ,meqqer ad jjen imdanen di laεfya (trankil).\nhemlaγ awal agi u d ayen yeddan d tmurt neγ " d wigaden kan id yessuγalen "\nqqimat di talwit ar tuffat .\nennaγ ahat d timucuha\nur walaγara anisa i ak d yekka yesli a naγ tesεiḌ wid i ak d yettawin isallen ah deg wid akken i d yenna dda sliman lḥasun akka i t id nnan ,yirbeḥ agma ezzi enneḍ;senγel feggeḌ imi akka i t id nnan ini ini win ur nenni alammi ur d as d nnin ara d yini\naya yewwiyi ar yiwet n tulizt tiğiraten i yerran akken iman nnsent mḥababent maca yiwet tekkat ad tẓer ma yella tettaṭaf awal naγ ala amek ara texdem yiwen wass teğğa-tt alammi i d tekcem tesmuγben as tenna-as annaγ a nna tinnat yekker iyi u wekkiw di lemleḥ\ntinna tesla kan tewwi abrid ar tala mi tewweḌ teddem awal tebda tzerreε trennu belli tinnat na twinnat yekker-s uu wekkiw di lemleḥ awal i tezzi netta yakan yiwet n tcaraft teṭṭef tiγmert tesmeḥsis kan alammi i ttagara trenna as zik nufa-d d lemleḥ i tekksen a wekkiw tura imi i nehder yekker deg-s u wekkiw ihi d tagara n ddunt\ntid yellan din tazwara umnent tin akken i d yennan yekker u wekkiw di lemleḥ almi i d tenṭeqq tinna telli asent-id allen ihi ma yella yettenkar u wekkiw di lemleḥ akken i as nnan ad aγ yemneε Rebbi ssya ar ttεeddi tεacurt


Q=14	C=0	SS=0	LS=0	PS=14	DC=0	LC=0	SD=0	BS=1	G0=4	G1=1	G2=0	DLID=ber_Latn	BODY=Leqser: argaz yewwi-t uḥemmal - Tamurt | Isallen n tmurt\nHome Ulac Leqser: argaz yewwi-t uḥemmal\nLeqser: argaz yewwi-t uḥemmal\n21 Meɣres 2014\nLehwa id -yewten d lehmali ass-nni n ssebt yezrin, yiwen n wergaz yewwi-t uḥemmal.\nArgaz yellan zdaxel n ukamyun, yeṭṭer-d ad iwali d acu n sebba i yeǧǧan akamyu ad yeḥbes. Di teswiɛt n teswiɛin iger-d uḥemmal yegla s wergaz-agi. Tawaɣit-agi teḍra-d deg tqenṭert n Bercici. Atagaz-agi yesɛa 40 n iseggasen di tudert-is.\nPrevious articleTanaẓurt Crifa tewweḍ ger ifassen n sidi Rebbi\nNext articleLeqser: Yiwen n ilemẓi yenɣa iman-is


Q=2	C=0	SS=0	LS=2	PS=0	DC=0	LC=0	SD=0	BS=2	G0=24	G1=17	G2=3	DLID=ber_Latn	BODY=Tamazight d uwanek amurit'ani... - TAMAZGHA le site berbériste\nAccueil > S tmazight > Isallen > Tamazight d uwanek amurit’ani...\nCERD ad isekyed aneqqis n uwanek amurit’ani...\nAwanek n Murit’anya iga yiwen uneqqis ghef ubellen mgal isnuheyuyen i g teg unabad’. Aneqqis agi ittunefk i Lkumiti i waffas n usnuhey n (Comité pour l’élimination de la discrimination raciale - CERD). Lkumiti agi d yiwen waggay illan di tseqqamut n yeghlanen idduklen (Nations Unies). Aggay gan-t-id i wakken ad ittagez’ aff izerfan n wemdan.\nAggay CERD ibda asekyed n uneqqis n unabad’ n Murit’anya ass n 6 deg wagur ghuct agi i deg nella, ad ifak ass n 9 di ghuct. Imaslad’en n CERD ad fken isteqisyen ghef tghawsiwin i ghef ur d-imeslay ara uneqqis n Murit’anya ; yerna llant tdukkliwin n izerfan n wemdan i yefkan tilgha i CERD ghef ayen id’errun di Murit’anya mgal izerfan n wemdan.\nAkken nwala, tamnat’ agi n Tmazgha i yett’ef uwanek n Murit’anya d tamazight, d akal n Imazighen. Ar ass-a llan wid yettmeslayen tamazight xas ulamma drus yidsen (drusen) imi tuggti n Imazighen di temnat’ agi ttun tutlayt tamazight ; ttmeslayen taâr’abt alammi ughalen ttun ula d iz’uran nnsen imi ghillen iman-nnsen d Aâr’aben. Di temnat’ agi n Tmazgha tekcem tinesslemt akken ilaq ; tress’a iz’uran imi dagi asmi Imazighen rnan-ten waâr’aben dgha rran-tt i tghuri n leqwran d leqdic aff tinesslemt ; ran ad d-kken nnig waâr’aben i d-yewwin "tawaghit" agi (tineslemt).\nAyen nez’ra d akken ass-a drus n Imazighen i mazal ttmeslayen tamazight di temnat’ agi. Yerna tuggwti n wid I ttt-yettmeslayen d imdanen imeqqranen. Imez’yanen ulac nagh drusen. Adabu amurit’ani d taâr’abt i yesseqdac, d tinna i yerra di lakkulat, di tilibizyu, r’adyu,...\nTamend’awt-ines d tultlayt taâr’abt i tukez d tutlayt tuns’ibt. Ma d tamazight ulac-itt ! Ur telli dui tmend’awt, ur telli di tmeddurt n yal ass. Dgha ayen d-yeqqimen a t-tkemmel tsertit agi n udabu amurit’ani I ran ad yerr akk medden d Aâr’aben-inselmen. Tamazight ilaq a tt-yessenger.\nDgha tamesmunt Tamazgha tga yiwen uneqqis aff Tmazight di temnat’ agi. Aneqqis agi tefka-t i ymuzayn n CERD i wakken ad walin dacu n waddad i deg tella tutlayt tamazight di temnat’ agi n Tmazgha. Aneqqis agi, Tamazgha tsemma-yas "Tamazight di Murit’anya : tutlayt tamazight de webrid n ulubbed". Tamazgha tra a d-tessken i ymuzayn n CERD d akken adabu amurit’ani d unabad’ ines gan yiwet n tsertit ibedden aff usnuheyer n Imazighen i mazal ttutlayen (ttmeslayen) tamazight, imi tamed’awt n Murit’anya ur d-bdir ara tutlayt negh idles imazighen, tutlayt tamazight ulac anda yezmer yiwen ad tt-imeslay (ala deg xxamen ga-asen) ; ayen akk ixeddemunabad’ aff yedles Tamazight ur tt-id is’ah’ wara : d taâr’abt kan i yesâan izerfan, d nettat i yellan...\nDeg neqqis-ines, Tamazgha tessuter deg muzayn n CERD akken ad as-inin i tmagla n unabad’ amurit’ani ad h’ebsen tasertit nnsen i llan mgal Tamazight d Imazighen, yerna ilaq ad gen akk ayen ilaqen i wakken tutlayt tamazight ur tettmettat ara : ad tt-gren di tmend’awt-nnsen, ad tt-slemden di lakul, ad tt-skecmen di r’adyu d tilibizyu, ad gen allalen ilaqen i wakken idles amazigh ad ittwasnefli, ad slemden amezruy n tmurt, n Tferka n ugafa, i wakken ad issinen yemdanen iz’uran nnsen.\nDeg welghu id tessufegh, di Genève ass n 6 di ghuct 2004, Tamazgha tura-d akken aneqqis n udabu amurit’ani iççur’ d tikerkas imi ger wayen yuran deg uneqqis d wayen itegg unabad’ amurit’ani yella wayen illan ger igenni d tmurt ! Am tuggwti n iwunak n umad’al, dgha wid yellan d tisnuraf ; si tama zemmlen imsisiyen n Ighlanen yedduklen (ONU), di tayed’ teggen ayen illan d angmal n wayen d-qqar’en imisisiyen agi. Dgha Adabu amurit’ani izemmel imisisyen n izerfan n wemdan, iâeffes Imazighen d tutlayt d yedles nnsen : akka ira ad-ifek udem ifulkin yerna ad isenger Tamazight yiwen ur iz’err. Dacu ass-a ur nettadjja ara iduba am win n Murit’anya ad srewten akken ran di Tmazgha !\nNessaram akken imuzayn n CERD a d-skeflen taluft agi n Tmazight di Murit’anya yerna ad as-inin i wnabad’ nnsen akken ad ibeddel ttasertit ines aff Tmazight.\nAyen illan a t-id nini deg wmagraden id iteddun.\nGher Alghu n Tmazgha s tefr’ansist\nGher aneqqis n Tmazgha\nTenfalay tallunt n unnli-nu, cerrgen ifaliwen n iseqsiten tawengimt-inu, nsin ixemmimen n yid’ (...)


Q=0	C=0	SS=0	LS=0	PS=0	DC=0	LC=0	SD=0	BS=0	G0=14	G1=9	G2=6	DLID=ber_Latn	BODY= Hebrews 2 Kabyle: NT\nBible > Kabyle: NT > Hebrews 2\n1?ef wayagi, ilaq a neṭṭef deg uselmed n tideț i nesla, a t neḥrez iwakken ur nțeffeɣ ara i webrid. 2Imeslayen i d-wwint lmalayekkat sɛan azal, kra n win ur neqbil ara, ur netbiɛ ara imeslayen-agi yuklal lɛiqab, 3amek ara nemneɛ ma yella ur neḥsib ara leslak ameqqran yecban wagi ? Leslak-agi i d-ibecceṛ Ssid-nneɣ si tazwara, ɛawden-aɣ-t-id daɣen wid i s-yeslan. 4Sidi Ṛebbi ibeggen-ed tideț n cchada-nsen s licaṛat d lbeṛhanat d waṭas n leɛǧayeb akk-d tezmert n Ṛṛuḥ iqedsen, akken yella di lebɣi-ines.\n5Mačči i lmalayekkat iwumi yefka Sidi Ṛebbi lḥekma ɣef ddunit i d-iteddun i ɣef d-nețmeslay.\n6Yella win i d-icehden ɣef wayagi di tira iqedsen, yenna-d : D acu-t wemdan iwakken a t-id-temmektiḍ , a d-terreḍ ddehn-ik ɣuṛ-es ; d acu-t mmi-s n wemdan iwakken a d-telhiḍ yid-es ?\n7 Terriḍ-t seddaw n lmalayekkat i kra n lweqt , mbeɛd tefkiḍ-as lqima d lɛezz,\n8 terriḍ kullec seddaw iḍaṛṛen-is. Mi gerra Sidi Ṛebbi kullec seddaw iḍaṛṛen-is, yefka-yas ad iḥkem ɣef kullec ; ladɣa urɛad nwala tura yeḥkem ɣef kullec.\n9Lameɛna Ɛisa, win akken yerra Sidi Ṛebbi seddaw n lmalayekkat i kra n lweqt, nețwali-t tura di tmanegt-is yeččuṛ d lɛezz ɣef ddemma n leɛtab n lmut-is ; s ṛṛeḥma n Sidi Ṛebbi i gemmut ɣef yemdanen meṛṛa.\n10Sidi Ṛebbi i d-ixelqen kullec yerna kullec d ayla-s, yehwa-yas ad issiweḍ ccan n Ɛisa amsellek n yemdanen ɣer lekmal, mi t-id isɛedda si leɛtab ameqqran, iwakken a d-yawi aṭas n yemdanen ɣer lɛaḍima-s ; 11axaṭer Sidna Ɛisa i gṣeffun si ddnub akk-d wid i gețwaṣeffan, yiwen i ten-id-ifkan. Daymi ur yessetḥa ara yis-sen, isemma-yasen « atmaten-is »\n12mi genna : A d beccṛeɣ isem-ik i watmaten-iw, a k-ḥemdeɣ di tlemmast n tejmaɛt n watmaten .\n13Yenna daɣen : Ad țekleɣ ɣef Sidi Ṛebbi . Yerna yenna : Aql-iyi nekk d warrac i yi-d-ifka Sidi Ṛebbi.\n14Imi arrac-agi țwaxelqen s weksum d idammen, ula d nețța yusa-d s ṣṣifa n wemdan iwakken ad iɣleb s lmut-is Cciṭan, win akken iḥekkmen ɣef lmut, 15ad ikkes lxuf i wid akk yezgan d aklan seddaw uzaglu n lmut, a ten-isellek ; 16axaṭer ur d-yusi ara ad iɛiwen lmalayekkat meɛna yusa-d ad iɛiwen tarwa n Sidna Ibṛahim. 17Daymi i s-ilaq a d-yas s ṣṣifa n wemdan am atmaten-is iwakken ad yuɣal d lmuqeddem ameqqran i ɣef yella lețkal, yeččuṛen d ṛṛeḥma, ad iqdec ɣef Sidi Ṛebbi seg ul yerna ad ikkes ddnubat n yemdanen meṛṛa. 18Imi nețța s yiman-is yenneɛtab deg ujeṛṛeb, yezmer ad iɛiwen wid ara yețțujeṛben.


Q=0	C=0	SS=0	LS=0	PS=0	DC=0	LC=0	SD=0	BS=2	G0=23	G1=17	G2=8	DLID=ber_Latn	BODY= Ephesians 1 Tawallamat Tamajaq NT\nBible > TTQ > Ephesians 1\n◄ Širawt ta iktab Bulǝs i Kǝl-Efez 1 ►\nEphesians 1 Tawallamat Tamajaq NT\n1Awa nak Bulǝs, imosan anammazul n Ǝlmǝsix Ɣaysa ǝs tǝrǝddawt ǝn Mǝššina. Širawt ta tǝkkâ aytedan win ǝmosnen tamattay ǝn Mǝššina ǝhanen aɣrǝm n Efez, almaɣna aytedan win ǝɣdalnen daɣ tassaq d Ǝlmǝsix Ɣaysa. 2Ǝgmaya daɣ Mǝššina di n Abba-nana, d Ǝmǝli-nana Ɣaysa Ǝlmǝsix a kawan-ikfan arraxmat d alxer.\nTǝmǝddurt ta taynayat, almaɣna tǝmǝddurt ta tǝgat daɣ tassaq d Ǝlmǝsix\nTǝmǝddurt ta daɣ nǝzzǝgzan s Ǝlmǝsix\n3Tǝmmal i Mǝššina, imosan Abba n Ǝmǝli-nana Ɣaysa Ǝlmǝsix! Ig-anaɣ albaraka daɣ tassaq-nana d Ǝlmǝsix ǝs tahakkay ta danaɣ-iga ǝkkulluk n albaraka wa d-izazzabbat Infas wa Zǝddigan daɣ jǝnnawan. 4Daɣ adi, ǝssǝnatanaɣ as harwa dat ǝxluk n ǝddǝnet a danaɣ-isannafran Mǝššina y ad nǝqqǝl i-net ǝs tarrayt n Ǝlmǝsix fǝl a dat-ǝs nǝqqǝl aytedan zaddognen wǝr iwer a imosan lahan, fǝl ad nagu tǝmǝddurt tǝha tara. 5Mǝššina ǝnta a danaɣ-isannafran harwa daɣ tizarat y a danaɣ-agu bararan-net ǝs tarrayt ǝn Ɣaysa Ǝlmǝsix. Awen daɣ a igrazan i Mǝššina, 6amaran ig-ay fǝl ad nǝmmâl tanaya-net d arraxmat-net tas danaɣ-isabbalal ǝs tarrayt ǝn Barar-net a ikna tara.\n7Tartǝyt ǝd Barar-net en da a dana-tǝkfat tǝdarfit ǝs tarrayt n ǝzni-net. Tǝdarfit ten tǝmos tǝsureft ǝn bakkadan-nana, amaran nǝgrâw-tat s arraxmat ǝn Mǝššina wǝr nǝla ǝddukad 8a fall-ana d-izizzabbat s igǝt, ikf-anaɣ ǝzzǝnǝfan kul ǝn masnaten d ǝgǝrri. 9 - 10 Awen ig-ay s ǝsusǝn wa daɣ-na iga ǝssir ǝn tara-net. Ǝssir wen imos ǝšidǝw n aratan kul win ǝhanen ijǝnnawan ǝd win ǝwarnen amaḍal fǝl ad ittǝf Ǝlmǝsix tanat-nasan. Tarrayt ten ig-et-du harwa a irǝwan s ǝssǝbab n Ǝlmǝsix, amaran awen da das-igrazan. Igâ awen fǝl ad assandu tarrayt ten daɣ alwaq wa das-iskat.\n11Isinafran-ana deɣ Mǝššina harwa daɣ tizarat, ǝs tarrayt n Ǝlmǝsix y ad nǝqqǝl i-net inimannak awen ǝd tarrayt ta d-iktab Mǝššina s ǝnta a itaggin aratan kul s ǝmmǝk was tan-d-ikta ǝd was iga tanat-nasan. 12Mǝššina ig-ânaɣ awen fǝl ad nagu tǝmǝddurt a daɣ-as nǝtaggu tǝmmalen fǝl tanaya-net, nakkanay win azzarnen igi n attama daɣ Ǝlmǝsix.\n13Kawanay da tǝslâm y awal wa imosan tidǝt a t-imosan isalan n Ǝlinjil win kawan-hakkinen ǝlɣillas ǝs tarrayt n Ǝlmǝsix. Amaran as tǝzzǝgzanam, wǝdi issǝwar-kawan Mǝššina ǝs tarrayt n Ǝlmǝsix ejwal issiknan âs tamattay-net a tǝmosam. Ejwal wen, imos-tu Infas wa Zǝddigan as iga arkawal-net. 14Infas wa Zǝddigan en ǝnta a imosan tǝdagart ta tazzarat daɣ awa dana-z-akfu Mǝššina daɣ jǝnnawan. Mǝššina issiwar-anaɣ ejwal-net iket di a du-tǝtawad tǝdarfit ǝn tamattay ta iskat i man-net. Arat wen kul ad t-agu Mǝššina fǝl ad tǝwǝgginat tǝmmalen i tanaya-net.\nTǝwatray ǝn Bulǝs i Kǝl-Efez\n15Awen daɣ a fǝlas, nak da, dǝffǝr as ǝsleɣ ǝzǝgzan-nawan s Ǝmǝli Ɣaysa, ǝd tara ta tǝssǝknam i mizdagan ketnasan, 16wǝr kala ad ǝmǝzzayaɣ ǝd godan i Mǝššina daɣ batu-nawan alwaq kul wa kawan-d-ǝkteɣ daɣ tǝwatriwen-in. 17Ǝgammaya daɣ Mǝššina imosan Ǝmǝli n Ǝmǝli-nana Ɣaysa Ǝlmǝsix, imosan deɣ Abba wa ilan tanaya, a kawan-akfu Infas wa ihakkin masnat, isinǝfilil deɣ aratan win ǝhanen ǝtǝnkul, fǝl a tu-tǝssǝnam. 18Gammaya daɣ-as deɣ ad alǝm iwallan[-nawan] fǝl ad tǝknim ǝgǝrri n awa imos attama was kawan-iɣra, tǝssǝnam deɣ awa dǝr ogdanat tǝhussay ǝn saɣmar wa igarraw Mǝššina ɣur-na nakkanay a n mizdagan, 19tǝssǝnam deɣ awa dǝr togda tǝzzǝwwǝrt wǝr nǝla ǝddukad ǝn tarna-net sǝr-naɣ nakkanay a ǝzzǝgzannen ǝs mazalan ǝssohatnen ǝn tarna-net. 20Tarna-net ten iššišɣal-tat daɣ Ǝlmǝsix, s ǝsǝnkǝr wa t-id-iga daɣ tǝmattant d ǝsǝɣɣimi wa t-iga daɣ ǝɣil-net daɣ jǝnnawan. 21Ig-ay dǝnnǝg taɣmar kul ǝd tǝmǝnukǝla kul, ǝd tarna kul, d ǝlxǝkum kul. Iga esǝm-net dǝnnǝg esǝm kul wa t-illan gǝr za daɣ azzaman win ǝmǝrǝdda, wala deɣ azzaman win d-ǝzaynen. 22Arat kul ig-ay daw daran-net, tǝzzar ig-ay ǝmuzar n arat kul daɣ Ǝlkǝnisat, 23tǝmosat taɣǝssa-net. Taɣǝssa en amaran ǝnta a daɣ ikannu Ǝlmǝsix ǝlkamalat, ǝnta a ihan edag kul.


Q=0	C=0	SS=0	LS=0	PS=0	DC=0	LC=0	SD=0	BS=2	G0=6	G1=5	G2=3	DLID=ber_Latn	BODY=Bgayet: Imastanen mgal adabu - kab-news.com\nBgayet: Imastanen mgal adabu\nin Kabylie, Taqbaylit\nTasebḥit n wass-a ffɣen-d yibugaṭuten deg tlemmast n temdint n Bgayet mgal tasertit n uwanak, anda ssuturen ad d-yili uwanak n yizerfan. Deffir n tekliwin timelwayin i yeḍran deg waṭas n lwilayat n tmurt deg wussan yezrin.\nIbugaṭuten, ffɣen-d ɣer yiberdan ssuddsen-d tikli tamelwayt mgal tasertit n uwanak deg wayen yerzan izerfan n umdan. Iswi amatu seg tikli-ya d asebgen n lɣiḍ ɣef waṭas n yisuḍaf i yellan deg tmendawt, anida ulac aqader n yizerfan n umdan. Daɣen taserti n udabu mgal lebɣi n uɣref. Am wakken ttnadin ɣef tukksa n uqmaḍ n udabu i tlelli n uɣref ɣef lxetyar anwa ara yilin d aɣella fell-as, syin addad deg wacu tella tmurt s umata deg wayen yerzan taɣdemt, izerfan…\nTikli-ya teḍra deg tlemmast n lawilaya n Bgayet, tekkin deg-s tgejda n umussu n yizerfan n umdan, akked waṭas n yibugaṭuten acku ẓran, yerna umnen belli ilaq ad d-yili ubeddel n waddad n tmurt seg uẓar-is deg wayen yerzan izerfan. Ibugaṭuten n Bgayet am yal tikkelt ttilin deg tama n ugdud imi nutni d imazzagen n uzref, ttwalin tasertit n uwanak deg wayen yerzan tilelli n teɣdemt ilaq ad d-tili, imi umen belli ma yella sussmen ɣef yizerfan-nsen, adabu amesbaṭli am wa, d awezɣi ad asen-t-id-yefk.\nFfɣen-d ɣer ubrid s tikli tamelwayt mgal adabu amesbaṭli. Ibugaṭuten d nutni i d-imḥadan n uɣref ttwalin ass-a, yessaweḍ udabu alammi yečča azref n ugdud, yerna yettmeslay s yisem-is i tmura n berra. Ibugaṭuten ddan d uɣref, ssawalen s kra n tmenna “ Taɣdemt, d tilellit”, “ Tilelli n ugdud” “ Tikli tamelwayt d azref n umdan” “ Alaɣ i uqmaḍ n tlelli n tikliwin timelwayin”.\nAbrid n umennuɣ ɣef tlelli n ugdud seg leḥkem amesbaṭli mazal ɣezzifit, ɣas yeččur d isegral, maca d lwajeb fell-aɣ merra ad neḍfer abrid-a n umennuɣ, acku agdud yebran i umennuɣ-is ur yettidir ara deg talwit.\nTasertit : agdud yeffeɣ-d εinani i Gaïd Salah\nBgayet: asfuggel n tefsut n 80 akked 2001


Q=5	C=2	SS=2	LS=0	PS=0	DC=0	LC=0	SD=0	BS=0	G0=31	G1=17	G2=6	DLID=ber_Latn	BODY=Apupi ukkarṭun di Laturifal ! > Imyura > Timenza\nWagi d yiwen upupi n ukarṭun, dɣa am wagi yellan af tewlaft-agi i d-seddaɣ i tmacahutt-agi swa-swa. Ihi apupi-agi, yiwen nimiru yellan deg-s d axeṣṣar, uassan-is akk d timucuha, tixeṣṣarin-is ur keffunt ara, ta tetḍafar ta !\nYiwen wass, yekcem-d upupi-agi ar wexxam, ass nni icewwel-it cciw n "lɛarabiya" deg uɣerbaz, rnan yimdukkal-is sfeqɛen-t maci d cwiṭ, imi dija, werǧin yefhem akk acu i ten-icerken netta akk d yimdukkal-agi, ines. Yekcem-d ihi ar wexxam, iḍegger takarṭabt-is (cartable) ar lqaɛa, yenna-yasen i yimawlan-is "ɛyiɣ nekk di lanjiri !!! ad ruḥeɣ syagiii ! acu ad xedmeɣ s tmurt am tagiiii !" yekcem ar texxamt-is, yeggul ur isett imensi. Yeddm-d aselkim ines, yekcem s ddaw tduli, yeldi facebook ines, yekkuniikti ...\n"Ataaaan ufiɣ-d tifrat !" d yiwen wemdakkel ines di facebook, yesugjiri-yas-d yiwen usebṭer di facebook, ixedm-as-d "j'aime", anedbal n usebṭer-nni ixedma-s-d un poke i winna, winna yura-yas-d izen, netta yeṭṭef izen nni, yepubliyi-d deg usebter, ur fhimeɣ ara mliḥ tamacahutt-nni, maca s wayen-nni i d-yewwi upupi-agi nneɣ lviza. lviza ar m-leqwas a mḥaynek maci menwala, lpari-nni γef kkulin imaziren, xas muqel a yamdakkel anda d-tezga, maci di lafrik n iberkanen !!!\nUr iḍegger ula d dqiqa, yeddem leḥwal-is, sin neɣ krad (3) iserwula, yessers-iten di tbalizt yettɣenni tizlitt umi iɛawed Σli Σemran, akken s-yeqqar deg awal-is "refdeɣ tabaliẓt, leɛqel yettḥeyyer..." alih ! d aǧelleb i iǧelleb ar lavyu, nruḥ ar fransa ad nẓer divlapma ! "anɛam a ssi !". Ihi si lavyu ar umitru, seg umitru ar teflukt, si teflukt ar uɣerrabu (bateau), mmi-s n teqbaylit yeẓra-d ayen 30 imelyunen n izdayriyen ur walan. La yeǧǧellib ar igenni, yessusef rebbi, nɛadin wid yugin tigi, ma d nekk nniɣ-as gudbay linjiri.\nAcu ur iwali ara ugeswaḥ ? iwala lpari deg iḍ am deg uzal, yeẓra-tt deg usemmiḍ am deg wezɣal, yečča, yeswa yerwa leḥram am leḥlal, iɛaweẓ s tezlatin n Akli D akk d imdukkal, yerwa salima di Munparnass, icalan deg Sidna Mical, iɣimi deg Plas Ribiblik akk d lifuṭu s ddaw Laturifal, iiih Laturifaaaal, yella w ayen yifen Laturifal ??? jami jami wa d lmuḥaaal !\nAss nni dɣa yenna-yas ad aliɣ ar Laturifal-nni ad ẓreɣ bab igenwan, ahat syinna ad ẓreɣ lanjiri, ad susfeɣ ar lqaɛa, im i ɣ-teqqed leḥnana n lɣurba. Iruḥ ad yali, iruḥ ad ixelleṣ atiki, nnan-as-d "ala d nekkni a k-d-yernun idrimen, ad taliḍ ar Laturifil, ma yella win i k-yifen ?". Ay acḥal yefreḥ ad iẓer imawlan-is ad asen-yini walaɣ-ken-id seg Fransa kenwi ur iyi-d-teẓrim ara ! yekcem di lasunsur-nni, simmal yettali, simmal yettuɣal ar deffir, simmal yettuɣal ar deffir, simmal yettɣawal lasunsur-nni, iɛedda wakud am aḍu, aseggas imeḥq-it wesmekti yuɣal d aɣebbar. Atan yewweḍ ar tqacuct, ur d as-d-mazal ad yali, netta I yebɣan ad iẓer igenwan yufa-d asigna s nnig-s tewwet lehwa. yuɣal ar deffir, yufad yiwet n trujit, tdeggr-it-id, tḍeggrit-id, ur yebni ara fell-as, yufa-d iman-is yeɣli-d s yinna, si tqacuct n Lturifil, ruḥ tura ma twalad tin yifen Ltrufil ! Ma teɣliḍ-d syinna, wali tura ma yella win izemren a k-id-isellek ! Ur yefhim ara acu yeḍran, ad yettmuqul lqaɛa amzun d nettat i d-ileḥḥun ar ɣur-s, yeẓra ad yeɣli, yuggad lmut, yugad taggara, yir taggara, yessawel i baba d yemma, a baba d yemma, anda tellam, tusa-d lmut ar ɣur-i tufa-yi-d di lɣurba... ah a lɣurba tamessast, ziɣen kemm d taɣeddart. Yemdel allen-is, a yir tudert, tḍefr-ikem-id yir tagara. Yeɣli-d af lqaɛa... iḥulfa-s i tiyita. Taqerqurt-is tezzegzew ziɣen qerriḥet lqaɛa ! Yeldi-d allen-is acu d-yufa !!! baba-s d yemma-s di sin dinna !amek d wwin lviza ? acu ten-d-yewwin ar Fransa ? Ah d acu-t wagi ur fhimeɣ ara ! yemma-s tenna-yas "a mmi ur k-yuɣ wara?", baba-s yefka-yas abeqqa. ma d abeqqa-yagi wissen acimi s-t-yefka, maca yuki-d mliḥ mmi-tsen si tnafa.\nZiɣen tamacahut-agi akk d targit, seg usu d-yeɣli, ulac tarujit, imdukkal-nni akk d tikerkas, ulac iri n la Seine, ulac Barbes. Yuɣal-d ar tudert-is-nni n lanjiri, gudbay a target-nni n Pari.


Q=8	C=0	SS=8	LS=0	PS=0	DC=0	LC=0	SD=0	BS=1	G0=6	G1=4	G2=1	DLID=ber_Latn	BODY========INDEPENDANCE DE LA KABYLIE=======: Anwi i yella-n defir n uɛṭel n lebni n uẓekka n umeɣras SƐIDI AKLI ?\nAnwi i yella-n defir n uɛṭel n lebni n uẓekka n umeɣras SƐIDI AKLI ?\nHadret ay Iqvayliyen ad tettum imeɣrasen-nneɣ n tefsut d taluft n TMAZƔA,yenna DDA LMULUD : "nekni nerẓa asalu,kunwi kemlet tikli ɣer zdat." _CS_SANS_GLOSSAIRE\n12/05/2014 - 11:30 mis a jour le 12/05/2014 - 11:29 sɣur Iɣil Wis\nAṭas i yeččan-t teldunin n udabu amesbaṭli di tmurt n yiqbayliyen deg useggas n 2001(128 d ameɣras). Gar imeɣrasen-a ad naf yiwen n yilemzi n 35 iseggassen n uweqqas i yettwanɣan ass n 25 yebrir 2001 deg UZELAGEN. Wayi d SIDI AKLI (d ameɣras n uweqqas). D acu kan 13 n iseggassen aya i yezrin seg mi yetwaḍel ass n 29 yebrir 2001 deg tɣiwant taqburt n uweqqas. Ayen yessewhamen d aken aẓekka-s ur yettwabnu-ara ar tura. Ur nezra d acu d sebba, iɛggalen n twacult-is ur ǧǧin amkan, amer ufan ad as bnun tajebant-is i waken ad tthenin d ayen.\nI usmekti n umeɣras, ass-nni n 29 yebrir 2014,imdukkal-is d twacult-is d yimeɣnasen n umussu n ufraniman n tmurt n yiqbaylien (MAK) seg TIZI N BERBER D UWEQQAS, rrzan ɣef uzekka-s anda id yella wawal fell-as d tɣuri n usefru n TAWES ƐEMRUC d userḥem ɣef yiman n umeɣras.\nIhi hadret, hadret ay Iqvayliyen ad tettum imeɣrasen-nneɣ n tefsut d taluft n TMAZƔA,yenna DDA LMULUD : "nekni nerẓa asalu,kunwi kemlet tikli ɣer zdat."\nSɣur Iɣil Wis


Q=0	C=0	SS=0	LS=0	PS=0	DC=0	LC=0	SD=0	BS=1	G0=3	G1=3	G2=1	DLID=ber_Latn	BODY=Takti n talγa n isaqqen wamen" Naẓ ---tiṭ---tala---tbala---aγbalu" > Imyura > Askasi-Débat\n2- lemmi amen ad tnuẓẓun seg wakal g yal tama, kra n wakud Naẓ din itaγ talγa tiṭent am talγa n Tiṭ d yed maγer(ayγer) semmant s ahat acku tcaba Tiṭ n ind bunadem(Ales).\n3-Tiṭ ted din iden wakud teqqim trenni d amen talin ilnnej d yed maγer semmant Tala seg igi "ali".\n4- Lemmi bunadem yexs ad iḥafet f amen g taḷγa n iferwen[Basin] ixeddm-as in tala afra mani iḥebbes amen in tiγawsiwin tiṭnin. Seg syah tused tawalt Tbala, mani tawalt talγa-nnes amezwar seg sent n tawalin Taba+Tala iden baεṭes tuc Tabala---Tbala. Tawalt Taba g tantala tasiwit mmal-en in [Basin] Taba anamek-nnes afra wamen.\n5- Tawalt taneggarut d talγa taneggarut Aγbalu---Aγbala, mani llan isaqqen(Asuf=suγ,anamek-nnes elmajen) wamen tuc-nas isem n Aγbalu acku anamek-nnes netta adeg n isaqqen wamen. Tawalt seg sent tawalin Aγ+Tbala = Adeg lli tṣ̣ar dis Tbala.\nTed tazmert g ikaz d iskan mammek Tawalt taweṭ teffeγ


Q=9	C=8	SS=5	LS=0	PS=2	DC=0	LC=0	SD=0	BS=6	G0=31	G1=17	G2=5	DLID=ber_Latn	BODY=Mikro‑plastik, Tiyarjin tisemmaḍin! | Le RIFAIN\nMikro‑plastik, Tiyarjin tisemmaḍin!\nTiwezwizin timeẓẓyanin, maca xaf‑sent awal yemɣar, aṭṭas xaf‑sent yurin di jurnalat n umaḍal, deg iyuren yeɛdun, aṭṭas yurin: « imerzuten ufin belli anict n min yellan n mikro‑Plastik di Lebḥurat yiweḍ di mani wer yiwiḍ ɛemmars ». ad yili iheddec? Imerzuten ttafen-t di marra tiziyyatin n waman i yettmenzan. ixenni, tareccinin‑a n Plastik d tidt xaṭar x yewdan d tmurt? iseqsan‑a d waṭṭas n iseqsan nneɣni, aneg tizemmar a xaf‑sen nssiwel danita.\nMermi tarra Taynit ddunect i Tmeslayt‑a?\nDeg 1997 yekkes ubeḥri d umeɣnas n Twennaḍt (l »envirenment) « Charles Moore » tallest x wefraḍ i yellan di lebḥar n Pasifik. Tiḥeryaḍin n lebḥer d tesfay-nes, ggint di lebḥer‑a jjiht iwalan Haway ict tzerbeit n wefraḍ, ad tegg tlata zi fransa. ca n 80.000 ṭun, min yejjin Moore wer yehni: jar tiziyyatin n Plastik, d bursat, iqedduḥen, din ra d Plastik yefruryen!\nMin yeɛna Mikro‑Plastik?\nMin yufa Charles Moore di lweqt-nni, qqaren‑as ass‑a Mikro-Plastik, d Plastik i yellan di lgedran niɣ leɛber-nnes zi 0.1 mikromitru, ar 5 milimitru, amenni i tettwala (Efsa) (European Food Safety Authority). mamc din wi iḥessben ra d Plastik yuzzren d Mikro‑Plastik, minzi ttwalan izemmar ad yegg iɛebẓan am zzit deg uceffay‑.\nManis i dd-itas Mikro‑Plastik?\nTijarrarin, tisi n tssira, d Polistir.\nKṭar zi 40% n Mikro Plastik umi tyura di Tmurt niɣ deg ugama (nature), ittekk-dd zi min n nesxeddam di Tudert-neɣ, am tjarrarin n ṭṭumibinat, niɣ Tisira, s uḥekki akd webrid. Polistir ra d netta xmi yettsebban, ittekkes zzag-s Mikro-Plastik ittekk aked waman di lmejra. Marra manaya ijebd-it-idd Usinaɣ (institut) n Frauenhofer (UMSICHT) deg ijen tɣuri tegg-itt di 2018.\nFotos: CC0 Public Domain / Pixabay\nWer yeḍhar manis!\nImarezzuten ufin ca n arbeɛ n Mikro‑Plastik wer yessin ɛad ḥed manis i dd-ittekk!\nAfraḍ d firmat, d Lebni d ca nniḍn!\nAṭṭas n Mikro‑Plastik i dd-ittekken zeg wefraḍ n lebni, am Mika i itteftuttuyen, mamec ɛawed aṭṭas n Firmat tarrant afraḍ ɣer lemjari n waman, niɣ neṭṭrent waha mani ma, uca ittadef di Tmurt.\nKosmetik, ssabun n usebben!\nDin ijen umenɣi yemɣar jar tmesmunin n ḥeṭṭu n Twennaḍt (l »envirenment) d Firmat i ittsennɛen Makiyaj, d min ɣer‑s yeqnen. Minzi Firmat‑a sxeddament Mikro‑Plastik ɛemden di min ttsennɛen. mamc ttɣellfen sselɛett-nsen ɛawed di Plastik, itteftuttuyen ɣer uneggar, yeddakk°al d Mikro‑Plastik!\nDi ssabun n usebben tteggent day-s Firmat ḥima ataf itḥekkak niɣ ixebbec min ixes utarras a zay-s isebben, ittban-dd am yejdi waha, d wenni i tteggen ra di ca n yeklusa n ssabun ttḥekkan zzay-s udem (peeling), niɣ Jil n udewwec i yellan d aḥarcaw!\nPintura, Fruta, Arruḍ\nMikro‑Plastik tteggen‑t di Pintura, Arruḍ ura d netta, mamc nettaf aṭṭas n Fruta i dd-ittasen zi berra, tteggen‑as zzay-s taqcurt d tazdadt ḥima a das-agg°jen ibeɛɛac!\nCḥal i xef yarecca Plastik deg waman | klassewasser.de\nCḥal qaɛ n Mikro‑Plastik i yellan di Tmurt?\nLebḥer n wagrakal (méditerranée) i yellan yallah d 1% zi min day-s di tmurt d aman, nettaf day-s 7% n mikro-plastik n ddunect!, ijen wanict, wer t-ufin imerzuten ura deg yijen lebarar 1,25 mlyun n iwezwizen n Plastik di km². anict uya, a t-idd-tennḍed rebɛa n twalatin i min yellan di Pazifik.\n95% n wefraḍ day-s di lebḥer acemlal d Plastik. ittas-d zi Tturk d Seppaniya, Ataryar, Misra, d Franṣa! ɛlaḥsab tarezzut n WWF .\nManis ittekk wefraḍ ɣer lebḥer?!\nCḥal ɣa yesseɣli qaɛ lebḥar‑a? mkur km² days 46000 iwezwizen n Plastik, Mkur asegg°as ttmarnin ɣer-sen 7 melyun Ṭun!\nLebḥer acemlal timuwwa-nnes marra zedɣent. a s-tinid wer ɣer-s mani ɣa ifarreɣ, suyenni i day-s ittɣima. Azyen ameqqran n wefraḍ day-s nettaf lesbab-nnes d mamek xeddment Firmat ijemmɛen afraḍ di Tmura‑ya, iɣarruba ikessin afraḍ sneqqasen s tnuffra di Lebḥer, d min ittmendaran s tnuffra deg iɣezran.\nPlastik deg iselman.\n18% n iselman n Watun d Busif id yemmarn ibeḥriyen zi lebḥer acemlal, ufin dag‑s Plastik deg uɛeddis, din ɛad iselman i di ufin ca n ccimyu d aɛeffan aṭṭas deg wadan.\nMinzi ittzuzzara qaɛ Mikro‑Plastik?!\nAman, Asemmiḍ, Ckumbru.\nAman d uṣemmiḍ kessin Mikro‑Plastik. Asemmiḍ ikessi iserseq n tjarrarin dg ibriden, anzar iqelleɛ‑it-idd tettawi‑t lḥemlet. Aman i netarra ɣer Lmejra di Tudrin ssak°aḍen-t ɣer iqudas, uca manima yuran ad farɣen ad tessiwḍen din. mara aman n iquḍas ssizeḍyan‑ten, qa a dasn yeɛdu di Lfilter kṭar zi 10%.\nTaɣlalt, ɣamba, Aslem!\nCḥal n wefraḍ i ittɣiman di tmurt d cḥal i ttyuran di Lebḥar, imesnawen qqaren belli jar 2% d 47%, manayenni yeqqen ɣer leqwam n tmura d mamec din segguren tazdugi. lami ufin la d taɣlalt day-s Plastik tecci-t, ɣamba amen tenni, Mikro‑Plastik tyura‑as di Stumaɣu n iselman, mala wer tyenɣi, qa a t-necc neccin!\nXaṭar x sseḥḥet?\nWHO. tegga 50 n tɣuriwin x Mikroplastik deg waman n tissit, zi tziyyatin n waman ittmenzan, d waman n tsebbarin. nnan « anict n min day-s Mikro‑Plastik deg waman n tissit ittban-dd belli wer yeddari ca sseḥḥet, minzi yujar 0.15 Milimit, zemmaren wadan-nneɣ a t-ḥazen. maca ufin min yellan damzyan x Mikro‑Plastik, wenni umi qqarn Nano‑plastik, izemmar ad ihlek iwdan. »\nmanaya aṭṭas n imesnawn ixaf‑s dyarrin, nnan belli xessen‑t tarezzutin nniḍen, tarezzutin di min izemmar ad yegg qaɛ mikro‑Plastik di ddat n bnadem.\nEfsa. Tarezzu di min iẓemmar akid‑s yeksi Mikro‑Plastik qaɛ zeg waṭṭan, minzi netta Mikro Plastik izemmar a days-yili baktirya. d ca n ccimi i izemmarn ad yehlek iwdan s uxenzir.\nI neccin, min nzemmer a negg?\nBaceklit deg umkan n Tumubin, isneqqas iserseq n Plastik deg ibriden ineffeɛ ra d lhawa\nwer neṭṭer Afraḍ manima! mkur taziyyat n wefraḍ i ɣa tenderd di zzenqet, ad tedwel d Mikro‑plastik! Afraḍ di lbidu n wefrad!\ncwayt n ḥeṭṭu deg usewweq yessbeḥ, a nessenqes zi min ittmenzan di Plastik. akid-neɣ nkessi tacyart di dd-ɣa nttegg leḥwayej. Deg umkan ma a netter mika i bab n tḥanut. tissit ɛawd, wer din manaḥsen zi zzaj. timeslayin nniḍen am tinni n usebben d usird niɣ n Kosmetik, malla dag‑sen « Polyethylen » qa yexs ad yini belli d Mikro‑Plastik!\nA nessermed tarwa-nneɣ ad tthellan di Tmurt-nsen d sseḥḥet-nsen.\nwenni i ttexsen Tammurt nes, wer t‑itwessix\ntawlaft: © Stiftung Warentest / E. Tuckow\nCahid Andic - 15 décembre 2021


Q=18	C=18	SS=0	LS=0	PS=0	DC=0	LC=0	SD=0	BS=3	G0=112	G1=1	G2=0	DLID=ber_Latn	BODY=≡ Lohinuma isaga Nototati Bohoh\nLohinuma isaga Nototati Bohoh\nSivat iri awi ton tel. Catoh aceta awi moc atus awi nit yamah. Gohat inoti abu mises. Wakehol itoto awi tas. Tawaget asa abu tas vat.\nHimaw ocoma abu cag.\nBapas uha awa wahih ehe abu poy caw. Tacat aha abu saheb sat. Nadat iho awa mig femis. Fewag aceta abu caf osi awi moyeh tag. Boteweh aceta awi kim. Tatil akoto awa but. Towap ogoti awi tem ata awa sot cekal. Lotosew awuhi awa sitic lab. Sajanam itoto awa bib sas. Wicisac inoti abu yot ehe awi sah sat.\nMatikok acawi abu wibul itiw awa tag qat. Lifah iwiso awi tih. Tipay acawi awi far pad.\nTamolat iwiso awi sinab. Jawotab awuhi abu ham. Topaqoc afa abu yohim ata awi tat tus. Sakih acawi awa mep sap. Wunay awuhi awa lut.\nTorat anesi awi wib. Tinas ahiti awa simaw ufa awi tot law. Satip owu awi sawih ehe awa wahit tamit.\nWadal iho abu nat aro awa lewat kabuh. Reruhit akoto awa towah gin. Papur asa abu fitow hat.\nMasat iwiso abu mitoc atus awi dot hodaw. Dohut akoto awi sataw. Gahawob iho awa sasal sil.\nNamotaw asa abu taw tap.\nBapas iwiso febat\nNadat aceta satin\nWicisac eha xirat\nPapur ulaha lub\nGahawob akoto bafow\nWafat owu awi tow owit awi macam vitih. Jafatah iho abu gitet aro awa fah tasus. Sitis ocoma awi rid abat awi wam taf.\nRitom ogoti abu fot atet awa nif lahit.\nDotat afa abu wal. Nafih afa awa coc paf. Ladam aceta awa fafut aro awi lehaj beq.\nBepaw eha awi yis tolas. Namic aceta awi taw.\nMihaw asa awa wah.\nFawobat iho abu siwam. Salutot otoca awa nat.\nSabit ofa awi bot ehe awi hiw tis.\nMosohac uha awa waf widit. Lilan acawi awi daleb. Tadit inoti awi tah tem. Wasot akoto awi tobad atus awi maf jit. Batowob acawi awa foc bif. Hohaxoh asa abu doc atus awi rikag hat. Sawog aceta awa bavas. Notah onola abu wih. Datoh owu awa fom.\nWiwih eha awi tipat gogap.\nWoraf awuhi awi lacol awal awi wom tes.\nWanatam owu abu hahib ula awa tat baw.\nWetad inoti abu hob bahip. Tonahas itoto awi rin. Tolol akoto awa lis itiw abu yotam wab. Lafabog ahiti awi tit wom. Wusat itoto awi wodoh wow. Gacot ocoma awa rim humah. Sowodot awuhi awa ban. Ladon iho awa pab. Datat ofa abu dav.\nSilatot iho awa hih tam.\nKitac anesi awi wip tih.\nTimih owu awi rep say. Dowaw ogoti abu betat ufa awi fot hetat.\nHawot ocoma awi totow itiw awa sof gih.\nSobit uha awa diw owit awi wos hetat. Napopat iri abu haw com. Basor anesi abu vobat. Lutahef akoto awa hoh itiw awa masib gosat. Tupal inoti awi titan. Nisit itoto awa now ata awi jof pus. Nolabac iho awa vif. Hayonat ofa awa fit atet awa cab wob. Tamufab ocoma awa wawit.\nTimat aceta awa cih abat awi wat pibiw. Mitos onola abu toh hiw. Totap akoto awa sadah abat abu lupaw hiwat. Tafem owu awi sutac.\nFahof aceta awi tow. Patinid uha abu tiwoc atus awi fit yit. Tawuw awuhi awa fam kah. Yaketat aha awa mah. Hovicat ulaha abu hah. Hawat iho abu was abat abu tow tis.\nBayer onola awa tubas itiw awi nit litot. Malat iho awi mur yes.\nHasol aha abu mir ata awa nowat has.\nWatis uha abu rew naw. Talipot iri awa cedah vad. Lasip ahiti awa mamaw tot. Tifatoc iho awi ruf matot. Wofofat aceta abu hiw. Cibol eha awa tat. Tagotit uha awa few. Tatak afa awa hat osi awa hilut tit.\nDopowen owu awa haw. Mirof otoca awi sig sat. Witac itoto awa tah yam. Nucus iwiso awi sahot abat awi ces taw. Salis akoto abu wohit aces awi sat hos.\nFabin ocoma abu hipaf bir. Tagasat ocoma awa manah ula awi wor pawit. Giwih aha awi hasus ehe abu sor hof. Sohit ocoma awi mat ufa awa sac mil. Rikac ahiti awi taj atet awi tawih wit.\nTotah aceta abu pas. Batat uha awi setof. Yatid ofa awa sam. Tayabah uha awi yitob aro awi tol pom. Samot ahisa awi coboh atus abu wot nines. Hetamot anesi abu cah tas. Botatan aha awa wobif ten. Wofit ogoti abu bey hut. Lohuhat iwiso awa toc tit.\nYatekag ahiti awi hab mor. Catit akoto abu bad itiw abu fam taf.\nMabud iri awa tot.\nHawic asa awa wef wip. Tihab eha abu sat son. Satan ofa awi vosat ula awa bat tad. Fitam ofa awa nob ula abu fawit cat. Tutal inoti awi fubip sep. Macat otoca awi tibim.\nSasesol iwiso awi citat hiham. Hifihip akoto awa bacah atus awa tak lit.\nHonis afa awi hihat. Lamah aceta abu dor ula abu dac fah.\nTahab inoti abu bolaw. Bayosar aceta awi pom padop. Lakos iri abu tav soy. Hanon otoca awi tahah. Masapaj akoto abu macif dat. Nanig itoto awa gicah. Banib anesi abu mayid can. Pasal ogoti abu sihom abat abu mal top.\nTacat aha abu saheb sat. Tatil akoto awa but. Wunay awuhi awa lut. Namotaw asa abu taw tap. Ritom ogoti abu fot atet awa nif lahit. Bepaw eha awi yis tolas. Salutot otoca awa nat. Datat ofa abu dav. Bayer onola awa tubas itiw awi nit litot. Catit akoto abu bad itiw abu fam taf. Hawic asa awa wef wip. Lamah aceta abu dor ula abu dac fah.